09.07.2020 u 18:38\nU Severnoj Makedoniji troje preminulo, 168 zaraženo\nSKOPLjE - U Severnoj Makedoniji još 168 osoba obolelo je od virusa Kovid-19, a tri osobe su preminule, saopštilo je danas Ministarstvo zdravlja te zemlje. Skoro polovina novoobolelih, njih 83 je u Skoplju, gde i inače ima najviše obolelih i preminulih od novog korona virusa, prenosi MIA. Od početka epidemije u Severnoj Makedoniji novim korona virusom zaraženo je 7.572 osoba, 362 su preminule, a 3.624 je ozdravilo.\n08.07.2020 u 17:01\nU Severnoj Makedonija preminulo osam osoba od korone\nSKOPLjE - U Severnoj Makedoniji registrovano je 163 novih slučajeva virusa kovid-19, kao i osam smrtnih slučajeva, saopštilo je Ministarstvo zdravlja te zemlje. Više od polovine novih slučajeva zabeleženo je u Skoplju, gde je u najveći broj preminulih, prenosi MIA. U poslednja 24 sata testirano je ukupno 1.794 osoba. U Severnoj Makedoniji od početka epidemije registrovano je ukupno 7.406 slučajeva, a preminulo je 359, trenutno aktivna su 3.493 slučaja.\n07.07.2020 u 12:54\nPolicija je otkrila 211 migranata iz Bangladeša i Pakistana u kamionu blizu Đevđelije, navodi agencija MIA. Tokom inspekcije kamiona koji su policajci zaustavili na regionalnom putu Đevjdelija-Bogdanicu, otkriveno je 211 migranata - 144 iz Bangladeša i 67 iz Pakistana, među kojima su bila 63 deteta, saopštio je MUP. Migranti su prebačeni u tranizitni centar u Đevđeliji, a 27. godišnji vozač kamiona priveden u policijsku stanicu gde na ispitivanje, prenosi Tanjug.\nSpecijalno za „Politiku” Republika Srbija i Severna Makedonija beleže odličnu saradnju kriznih štabova u uslovima svetske zdravstvene krize, što samo potvrđuje veliko prijateljstvo dveju država i naroda, potvrdio je za „Politiku” premijer Oliver Spasovski uoči vanrednih parlamentarnih izbora, koji su u Makedoniji zakazani za 15 jul. Ovo je prvi put da je jedna makedonska partija SDSM, čiji je lider Zoran Zaev, ušla u koaliciju s albanskom partijom Besa, čiji je lider Bilal Kasimi, i po tome će ovi izbori biti upamćeni. Albanska partija DUI, koja je 17 godina na vlasti ili sa SDSM ili sa VMRO-DPMNE, ovoga puta traži da premijer bude Albanac. Spasovski im poručuje da je vreme da postanu opozicija. Zašto? U intervjuu za „Politiku” premijer Makedonije daje obrazloženje. Da li je Severna\nSKOPLjE – U Severnoj Makedoniji umrlo je još sedam osoba sa koronavirusom i registrovano je 115 novih slučajeva te zaraze, objavilo je danas Ministarstvo zdravlja. Kako se navodi u saopštenju, ukupan broj preminulih od kovida-19 porastao je na 341, a broj dijagnostikovanih slučajeva od početka epidemije na 7.046. Takozvanih aktivnih slučajeva ima 3.678, a na respirator je priključeno pet pacijenata, javlja Beta. Institut za javno zdravlje Severne Makedonije registrovao je danas još 40 pacijenata koji su ozdravili, čime je broj izlečenih povećan na 3.027. U prethodna 24 sata urađena su 1.032 testa na prisustvo koronavirusa, a od početka epidemije u Severnoj Makedoniji ukupno 67.165.\n04.07.2020 u 19:27\nSKOPLjE – U Severnoj Makedoniji umrlo je još šest osoba sa koronavirusom i registrovano je 147 novih slučajeva te zaraze, objavilo je danas Ministarstvo zdravlja. Kako se navodi u saopštenju, ukupan broj preminulih od kovida-19 porastao je na 334, a broj dijagnostikovanih slučajeva od početka epidemije na 6.932. Takozvanih aktivnih slučajeva ima 3.611, a na respirator je priključeno šest pacijenata, javlja Beta. Institut za javno zdravlje Severne Makedonije registrovao je danas još 111 pacijenta koji su ozdravili, čime je broj izlečenih povećan na 2.987. U prethodna 24 sata urađeno je 1.296 testova na prisustvo koronavirusa, a od početka epidemije u Severnoj Makedoniji ukupno 66.133.\nU Severnoj Makedoniji preminulo je još sedam osoba od koronavirusa i registrovano 165 novih slučajeva, objavilo je danas Ministarstvo zdravlja. Kako se navodi u saopštenju, koje prenosi Beta, ukupan broj preminulih od kovida19 porastao je na 328, a broj dijagnostikovanih slučajeva od početka epidemije na 6.787. Takozvanih aktivnih slučajeva ima 3.583, a na respiratore je priključeno devet pacijenata. Institut za javno zdravlje Severne Makedonije registrovao je danas još 128 pacijenta koji su ozdravili, čime je broj izlečenih povećan na 2.876. U prethodna 24 sata urađena su 1.454 testa na prisustvo korona virusa, a od početka epidemije u Severnoj Makedoniji ukupno 64.837.


Drogu donosili iz Doboja i prodavali je u Banjaluci - GraniceDoboja.info\nDOBOJ – Višković: Ne stvarati paniku i pridržavati se procedura / Đajić o virusu korona: Nema mjesta panici\nDoboj: Ukradena torba u ugostiteljskom objektu\nPaklenica, Trbuk: Niz školskih aktivnosti povodom MJESECA BORBE PROTIV VRŠNjAČKOG NASILjA (Foto)\nMitovi i istine, način prijenosa i zaštita: Sve o KORONA VIRUSU na jednom mjestu\nU policijskoj akciji na području Banjaluke i Doboja uhapšeno je ukupno sedam osoba zbog sumnje da su se bavili neovlaštenom proizvodnjom i prodajom marihuane i ekstazija.\nSrpskainfo saznaje da su u akciji uhapšeni Vladimir Žigić (24) i Aleksandar Nešić (25) iz Banjaluke, Dobojlije Mihajlo i Nikola Vuković, Stefan Mićić, te M. S. i N. L.\nU ovoj akciji policija je pronašla i zaplijenila oko 600 grama marihuane, ekstazi i veću količinu novca.\nIzvor Srpskainfo iz istrage objasnio je da su inspektori došli do saznanja da se pomenute osobe mogu dovesti u vezu sa trgovinom droge, nakon čega su posljednjih mjeseci te osobe praćene.\n„Utvrđeno je da su drogu nabavljali u Doboju i zatim je donosili u Banjaluku gdje su je prodavali. Tokom istrage prikupljeno je dovoljno dokaza, jer su osumnjičeni praćeni. Kada je prikupljeno dovoljno informacija, krenulo se u hapšenje i kod osumnjičenih je pronađena pomenuta količina droge“, naveo je izvor iz istrage.\nIzvor Srpskainfo otkrio je i da je policija u Banjaluci od Žigića oduzela 582 grama marihuane, a zajedno sa njim uhapšen je i Nešić.\n„Nakon hapšenja osumnjičenih pretresene su lokacije na području Banjaluke koje su koristili osumnjičeni, te je pronađeno još marihuane i 25 komada ekstazija“, naveli su iz banjalučke policije.\nOsim u Banjaluci gdje su uhapšeni Vladimir i Aleksandar, akcija je provedena i u Doboju.\nAkcija je izvedena u saradnji sa Upravom za organizovani i teški kriminalitet Ministarstva unutrašnjih poslova Republike Srpske i Policijskom upravom Doboj.\nTokom akcije pretresene su i tri lokacije na području Doboja, koje koriste osumnjičeni.\nTokom tih pretresa pronađena je takođe određena količina droge, digitalna vaga, određena količina novca, te drugi predmeti koji potiču iz krivičnog djela.\nZapljenjena droga i predmeti biće dio materijalnih dokaza u budućem krivičnom postupku.\nU toku iste akcije i u saradnji sa u Upravom za organizovani i teški kriminalitet MUP RS i Policijskom upravom Doboj na području Doboja, uhapšene su tri osobe N.V, M.V. i S.M. zbog sumnje da su počinili krivično djelo “nedozvoljena proizvodnja i promet opojnih droga”.\n„Nakon hapšenja osumnjičeni su prebačeni u Banjaluku na kriminalističku obradu, nakon koje će biti odlučeno koji od osumnjičenih će imati status svjedoka, a protiv koga će biti nastavljena istraga u pravcu podizanja optužnice za neovlaštenu proizvodnju i promet opojnih droga“, objasnio je izvor Srpskainfo iz istrage.\nKompletnom istragom u ovom predmetu rukovodi Okružno javno tužilaštvo Banjaluka.\n„Zaplijenjena droga biće upućena na vještačenje, kao i drugi dokazi koji su zaplenjeni tokom hapšenja osumnjičenih“, objasnio je izvor iz tužilaštva.\nOdluka o pritvoru\nKonačnu odluku o pritvoru osumnjičenima donijeće nadležni tužilac i to nakon što sasluša osumnjičene.\n„Nakon kriminalističke obrade neki od uhapšenih biće sprovedeni u nadležnosti tužilaštva, a nakon saslušanja biće odlučeno o eventualnom zahtjevu za pritvorom“, objasnio je izvor iz pravosuđa RS.\nSastanak u Doboju predstavnika svih nivoa vlasti u BiH zbog koronavirusa\nMinistarka prosvjete i kulture: Škole ne mogu voditi djecu u ugostiteljske objekte\nPRETHODNI POST Previous post: Kako su jednostavni prijedlozi zaposlenih od Bezosa napravili milijardera\nSLJEDEĆI POST Next post: Marokanac provalio u džamiju u Doboju


Prvi put i predsednik Vlade na beogradskom Prajdu – GayEcho\nPrvi put i predsednik Vlade na beogradskom Prajdu\nOvogodišnja Parada ponosa u Beogradu prva je na kojoj će učestovati i predsednik Vlade Srbije, javlja AFP i podseća da je Ana Brnabić u junu postala jedan od malobrojnih premijera u svetu koji se otvoreno deklariše kao pripadnik LGBT populacije.\nAktivisti, međutim, kažu da su anti-gej predrasude i dalje raširen problem u Srbiji.\nOve godine očekuje se oko 3.000 učesnika Prajda, a za održavanje reda će biti angažovano oko 2.000 policajaca – više nego dvaput manje u odnosu na prošlu godinu, kaže jedan od organizatora Goran Miletić.\n– Svake godine imamo neki pozitivan korak napred – rekao je on za AFP.\nFrancuska agencija navodi da je imenovanje Ane Brnabić na mesto premijera bilo iznenađenje, koje je kod skeptika izazivalo sumnju da predstavlja deo pokušaja da se promeni imidž Srbije, u sklopu nastojanja predsednika Aleksandra Vučića da zemlju uvede u Evropsku uniju.\nČITAJTE: Sin svih nas: Kritika predstave „Naš sin“\nNa konferenciji o govoru mržnje, u petak, Brnabić je kao “besmislene” odbacila optužbe da je postala šef vlade samo zbog svoje seksualne orijentacije.\nKao tehnokrata, sa iskustvom u biznisu, ona je u intervjuima nastojala da se distancira od LGBT pitanja i izražavala nadu da ljudi na nju neće gledati kroz prizmu njene seksualne orijentacije.\n– Različitost i tolerancija ne smeju biti svedeni samo na priznanje i uvažavanje pripadnika LGBT populacije, već i na druge manjinske grupe – rekla je Brnabić.\nAFP ukazuje da će još dva ministra Vlade Srbiije ove godine biti na beogradskom Prajdu.\nAgencija podseća da je prva Parada ponosa u Beogradu, 2001. godine, završena nasiljem nad učesnicima, a da je skoro deceniju kasnije, 2010. godine takav skup ipak održan, ali je ponovo došlo do nasilja između anti-gej aktivista i policije, posle čega Prajd nije održan naredne tri godine.\nČITAJTE: Portparolka Bele kuće plakala zbog anti-LGBT zakona\nAna BrnabićBlicgej paradapolitičkiSrbija\n« Počelo okupljanje na Prajdu\nParada nije ni počela, a zagrmela prva pesma »


Za 15 dana završetak cjevovoda za selo Ozerkovići kod Sokoca\n25.08.2018 22:00 | Srna\nSokolac - U sokolačkom selu Ozerković danas je počela izgradnja cjevovoda dužine 1.250 metara, vrijednosti oko 40.000 KM, koji bi trebalo da bude završen za petnaestak dana, rekli su Srni u preduzeću "Rajak VOB" koje gradi ovaj dio mreže.\nNačelnik Odjeljenja za privredu i finansije opštine Sokolac Mitar Pržulj kaže da su privedeni kraju radovi na izgranji dijela vodovoda za zaseok Kazimerovići dužine 2.247 metara i da se nastavlja realizacija LOT-a 2, ovog projekta, odnosno izgradnja primarnog i sekundarnog voda na vodovodu za selo Ozerkovići, ukupne dužine 3.500 metara.\n"Planirana vrijednost radovana na izgradnji vodovoda za selo Ozerkovići je oko 40.000 KM, a za zaseok Kazimerovići 58.460 KM. Ovaj projekat će biti finanasiran donatorskim sredstvima Vlade Srbije, koja su odobrena kao pomoć opštini Sokolac", naveo je Pržulj.\nOn je dodao da će za radove na priključku potrošača na mrežu u ovim selima biti raspisan poseban tender.\nDirektor preduzeća "Rajak VOB" Duško Rajak rekao je Srni da će radovi na izgradnji primarnog voda od Ozerkovića do zaseoka Kazimerovići biti završeni za dva dana, a potom će uslijediti izgradnja i montaža 23 šahta za vodu.\nOn je istakao da je teren u ovim selima veoma težak za rad i da nije naišao na tako kamenito područje već 20 godina, koliko sa preduzećem radi na poslovima niskogradnje.\nMještani Ozerkovića se nadaju da će voda sa vodovoda "Bioštica"u selu poteći krajem ove godine, jer nešto više vremena zahtijevaju radovi na spajanju dijela novoizgrađene mreže na rezervoar na brdu Vitanj u selu Kula na Glasinačkom polju.\nDomaćica Desanka Mačar /60/ sa čijeg imanja su danas počeli radovi, rekla je Srni da dolazak vode ovom selu znači život, jer Ozerkovići više od 70 godina čekaju izgradnju vodovoda.\nSnabdijevaju se, kaže, sa starih grčkih bunara u blizni sela i čartnja koje su gradili uz kuće za sakupljanje kišnice sa oluka.\n"Ranije smo i pili vodu sa bunara, ali u novije vrijeme za piće dovozimo vodu iz Podromanije i Sokoca, udaljenih više od 18 kilometara, jer ni kišnica iz čatrenje nije ono što je bila", ističe ova domaćica.


ZAJEDNO DO PREVENCIJE MALIGNIH BOLESTI - Radio Kotor\nZAJEDNO DO PREVENCIJE MALIGNIH BOLESTI\nGeneralna sekretarka Crvenog krsta Crne Gore CKCG Jelena Dubak i sekretar Crnogorskog društva za borbu protiv raka CDPR Domagoj Žarković potpisali su Memorandum o saradnji, kako bi zajednički preduzimali mjere i aktivnosti sa ciljem unaprjeđenja zdravstvene kulture i zdravih stilova života u Crnoj Gori.\nKako nam je saopšteno iz CDPR-a, potpisnice Memoranduma će raditi na zdravstveno – preventivnom edukovanju stanovništva o malignim bolestima i podizanju nivoa svijesti građana o značaju preventivnih pregleda i važnosti očuvanja zdravlja.\nŽarković je naglasio da se Crnogorsko društvo za borbu protiv raka, kao potpisnik Memoranduma, saglasilo da poštujući domene svoje nadležnosti i misiju, jača saradnju sa Crvenim krstom Crne Gore kroz preuzimanje zajedničkih aktivnosti u procesima i metodama unaprjeđenja zdravlja, prevenciji i smanjenju rizika od malignih oboljenja.\n“Takođe smo saglasni da međusobnu saradnju razvijamo kroz osmišljavanje, planiranje i sprovođenje aktivnosti u pravcu ostvarivanja zajednički postavljenog cilja, zatim da zajednički apliciramo kod domaćih i međunarodnih partnera i donatora u cilju finansiranja projekata koji se odnose na unaprjeđenje zdravlja i preventivnu borbi protiv malignih bolesti”, dodao je.\nDubak je naglasila da Crveni krst Crne Gore kontinuirano sprovodi brojne programe u okviru zdravstvene djelatnosti kojima se radi na prevenciji bolesti i promociji zdravih načina života, među različitim ciljnim grupama.\n“Sprovođenjem aktivnosti definisanih Memorandumom ćemo unaprijediti i intenzivirati naše djelovanje u ovoj oblasti, što će, nadamo se, rezultirati boljim opštem zdravljem građana Crne Gore i njihovom usvajanju zdravih životnih navika. Ključnu ulogu će imati volonteri naših opštinskih organizacija Crvenog krsta, koji će širom Crne Gore sprovoditi informativno – edukativne aktivnosti, namijenjene kako njihovim vršnjacima, tako i drugim starosnim grupama”, saopštila je Dubak.\nSaradnja podrazumijeva i izradu publikacija, studija, flajera sa ciljem unaprijeđenja znanja i pružanja informacija iz oblasti prevencije i smanjenja rizika od malignih oboljenja.


Vesti online / Vesti / Svet / Tramp optužio demokrate za lažne vesti o Rusiji\nTramp optužio demokrate za lažne vesti o Rusiji\nLjut zbog izmišljenih priča: Donald Tramp\nTramp je objavio na Tviteru da su demokrate morale da izmisle priču kako bi objasnili zašto su izgubili na izborima, pritom citirajući broj elektorskih glasova koje je osvojio na prošlogodišnjim predsedničkim izborima.\n"Zbog toga su izmislili priču o Rusiji, lažne vesti."\nTramp je od svog savetnika za nacionalnu bezbednost Majkla Flina zatražio ostavku nakon što je otkriveno da je raspravljao o sankcijama koje su SAD uvele Rusiji pre nego što je Tramp stupio u Belu kuću.\nObaveštajne službe SAD takođe su saopštile da se ruska vlada mešala u predsedničke izbore kako bi pomogla pobedu Trampa.\ncommons.wikimedia.org/Press-služba Prezidenta Rossiйskoй Federacii\n* Ameri u problemu: Svi beže, samo Rusi dolaze\n* Šta je Tramp kritikovao u razgovoru sa Putinom?\nSVET Šta će reći Putin: Tramp produžio sankcije Rusiji\nSVET Bela kuća zagonetno zapretila Rusiji


ARHIVA - Regionalni direktor WHO za Evropu Hans Kluge (Foto: Reuters)\nDirektor za Evropu Svjetske zdravstvene organizacije (WHO) Hans Kluge izjavio je da je 95 odsto od ukupno 23,5 miliona doza vakcine protiv COVID-19 koje su distribuirane širom svijeta do sada, primili ljudi u svega 10 zemalja.\nTokom brifinga za medije u Kopenhagenu u četvrtak, Kluge je izrazio vjerovatno načešće ponavljanu brigu svjetske zdravstvene agencije, koja se čuje od početka pandemije: da bi se efikasno zaustavio virus, sve vakcine moraju se dijeliti pravedno, sa zemljama sa malim primanjima, kao i siromašnim nacijama.\nKluge je naglasio da, u okviru globalnih napora da se okonča pandemija, „kolektivno, jednostavno nemamo luksuz da izostavimo ijednu zemlju, ijednu zajednicu”.\n„WHO i njeni partneri u kooperativi COVAX", dodao je, "čine ogromne napore da dopreme vakcine u svaku zemlju; neophodno nam je da svaka zemlja sposobna da doprinese, donira ili podrži ravnopravan pristup i distribuciju vakcina, to i uradi”, rekao je Kluge.\nSpecijalista za javno zdravlje WHO Ihor Perehinets pridružio se Klugeu na konferenciji za novinare i izrazio uvjerenje da će oni kojima su vakcina neophodne - dobiti vakcine.\n„Količina i dostupnost vakcina povećavaće se ubrzanim tempom u svim zemljama i dostići ćemo neophodan nivo imuniteta da zaštitimo ne samo ranjive grupe, nego i cjelokupnu populaciju u Evropi i svijetu”, rekao je Perehinets i dodao: „Ne postavlja se pitanje da li će se ovo dogoditi, već samo kada”.\nKluge je rekao da mjere za zaštitu javnog zdravlja, osmišljene za borbu protiv pandemije, moraju da budu zasnovane na onome što je nazvao „osnovnim ljudskim vrijednostima, kao što su solidarinost, jednakost i socijalna pravda”.\n„To je jedini izlaz iz ovih neizvjesnih vremena, jer niko nije bezbjedan dok svi nismo bezbjedni”, rekao je on.


BEKO veš mašina WRE 6511 BWW - Idealno.rs\nPočetna / Bela tehnika / Pranje i sušenje / Mašine za veš / BEKO veš mašina WRE 6511 BWW\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za BEKO veš mašina WRE 6511 BWW i izberi najbolju. Mašine za veš iz kategorije Pranje i sušenje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda BEKO veš mašina WRE 6511 BWW i vidi da li ti odgovara ili pogledaj druge proizvode brenda BEKO. Opis i tehnički podaci proizvoda BEKO veš mašina WRE 6511 BWW se mogu razlikovati od onih u internet prodavnici u kojoj obavljaš kupovinu. BEKO veš mašina WRE 6511 BWW je dostupan u prodavnici Beta Komerc, Bus Computers, Cool Shop, DIjaspora.shop, eklik, eKupi, Elbraco, Gigatron, Ina, Inelektronik, iscom, Jakov Sistem, Katalog Doo, Kliklak Racunari, Laptop Centar, pavleri, PCpractic, Tehnoring, TiCo, vmelektronik po ceni, koja je navedena pored svakog prodavca u meniju "Prodavnice".\nGarantne uslove za BEKO veš mašina WRE 6511 BWW proveri u prodavnici u kojoj nameravaš da obaviš kupovinu. Slika za BEKO veš mašina WRE 6511 BWW je simbolična, zato se pre kupovine u prodavnici uveri da je proizvod isti.\nBrand: BEKO Tip: Mašina za pranje veša Kapacitet: 6kg Brzina centrifuge: 1.000rpm Energetska klasa: A+++ Broj programa: 15 Način punjenja: Frontalno Boja: Bela Visina: 84cm Širina: 60cm Dubina: 44cm Nivo buke: 61dB (pranje), 77dB (centrifuga) Dodatne funkcije: LED ekran Napomena: 15 različitih programa Ostalo: Zaštita od prelivanja, Sistem automatskog podešavanja vode, Ključ za zaključavanje Garancija: 5 godina\n-9 %25.393,00 din\n22.990,00 din besplatna dostava\n23.419,00 din + troškovi dostave\n23.690,00 din + troškovi dostave\n23.843,00 din + troškovi dostave\n23.890,00 din + troškovi dostave\n24.285,00 din + troškovi dostave\n24.837,00 din + troškovi dostave\n26.019,00 din + troškovi dostave\n26.490,00 din + troškovi dostave\n28.547,80 din + troškovi dostave


Mirel pozdravio napredak Srbije u sprovođenju reformi | Glas javnosti\nPočetna > Politika > Mirel pozdravio napredak Srbije u sprovođenju reformi\nBEOGRAD -- Visoki zvaničnik Evropske komisije za proširenje Pjer Mirel pozdravio je napredak koji je Srbija ostvarila u sprovođenju reformi, borbi protiv organizovanog kriminala i regionalnoj saradnji.\nVisoki zvaničnik Evropske komisije za proširenje je međutim od Beograda zatražio konstruktivan pristup problemu carina na Kosovu.\nPosle sastanka Unapređenog stalnog dijaloga EU-Srbija u palati Srbija, Mirel je pohvalio i donošenje statuta Vojvodine, obrazovanje nacionalnih saveta, aktivnosti ombudsmana i povernika za informacije od javnog značaja.\nDirektor Direkcije za Zapadni Balkan u Generalnom direktoratu za proširenje EU posebno je pozdravio poboljšanje odnosa Srbije i BiH i s tim u vezi usvajanje deklaracije o Srebrenici u srpskom parlamentu, kao i dolazak predsednika Srbije Borisa Tadića u Srebrenicu.\nPotpredsednik vlade Srbije Božidar Đelić je naglasio da postoje "otvorena pitanja dubine i brzine reformi", ali da će Srbija nastaviti da sprovodi reforme radi poboljšanja životnog standarda svojih građana i evropske integracije.\nSadražaj današnjeg sastanka Unapređenog stalnog dijaloga EU i Srbije, prema Đelićevim rečima, biće uključen u izveštaj Evropske komisije koji će biti podnet 10 novembra.


Metodologija popisa i registracije gradske i opštinske imovine u javne registre\nUpravljanje imovinom je proces donošenja odluka koje se tiču sticanja i korišćenja nepokretnosti i raspolaganja nepokretnostima koje su u svojini i državini lokalne samouprave. Taj proces omogućava održavanje i stvaranje nove vrednosti kroz optimalno povećanje prihoda, kontrolu rashoda, upravljanje rizicima, poštovanje zakona i podzakonskih propisa i akata nadležnih organa jedinica lokalnih samouprava, kao i fizičko održavanje imovine.\nPrimeri zemalja u regionu pokazuju da strateško upravljanje imovinom utiče na povećanje prihoda od najmanje 8% do najviše 25% budžeta lokalne samouprave.\nUzimajući u obzir rezultate Studije o ekonomskim troškovima postojanja državne svojine nad sredstvima koja koriste gradovi i opštine u Republici Srbiji, urađene tokom 2005.godine, procenjeno je da su za poslednjih 15 godina, gubici opština i gradova, pa prema tome i Republike Srbije u celini, oko 1,9 milijardi evra i više desetina hiljada radnih mesta.\nKako bi što spremnije počele sa primenom novog zakona, konstatovano je da jedinice lokalne samouprave treba da počnu sa pripremama na osnovu podataka, informacija i saznanja kojima raspolažu, kako bi što spremnije dočekale novi zakon. U tom cilju, kao pripremnu aktivnost, MSP je izradila opis projekta za bazu podataka imovine lokalne samouprave. Ovaj opis projekta je definisano šta baza treba da sadrži, kojim izveštajima treba omogućiti pristup iz baze podataka i druge relevantne informacije, a potom pristupila i izradi Metodologije popisa i registracije gradske i opštinske imovine u javne registre.\nMetodologija sadrži: detaljan opis faza procesa, instrukcije za organizacije, Akcioni plan sa rokovima, listu dokumenata koje lokalna samouprava mora da usvoji kako bi uspostavila sveobuhvatan sistem upravljanja imovinom, kao i indikatore efikasnosti i kvaliteta sistema upravljanja imovinom(uključujući inventarska sredstva i registarske faze). Izradu Metodologije finansira Savet Evrope – Kancelarija u Beogradu, a rok za završetak izrade Metodologije je 30.novembar 2012.


Niška televizija » Malo posla i kašnjenje plata najveći problemi preduzeća koja zapošljavaju osobe sa invaliditetom (VIDEO)\nMalo posla i kašnjenje plata najveći problemi preduzeća koja zapošljavaju osobe sa invaliditetom (VIDEO)\nObjavljeno 11.02.2014. 15:08\nTagovi: Društvo, invalidi, Niš\nPreduzeća koja zapošljavaju osobe sa invaliditetom, i pored povlačenja zakona o privatizacij koji bi bio katastrofalan za ova preduzeća, i dalje su u veoma lošoj situaciji. Nedostatak posla i kašnjenje plata ključni su problemi koje zajednički nastoje da reše predstavnici sindikata i lokalne samouprave.\nPreduzeća u kojima rade osobe sa invaliditetom nisu konkurentna na tržištu i potreban im je podsticaj države ili lokalne samouprave, kako bi se prevazišao nedostatak posla. To je zajednički problem svih takvih preduzeća u Srbiji, pa i tri niška koja zapošljavaju osobe sa invaliditetom, „Elmont“, „Vuk Karadžić“ i „Metalac“, koja su od 2010. godine u izuzetno teškoj situaciji. Povlačenje zakona o privatizaciji, koji nije vodio računa o specifičnostima ovih preduzeća, samo je korak ka rešavanju problema. U Samostalnom sindikatu Srbije, ocenjuju da bi od pomoći bile i izmene zakona o nabavkama, koje bi bile u interesu preduzeća sa invalidima, ali i niz podsticaja koje bi omogućila država uz pomoć lokalne samouprave.\nSastanku predstavnika sindikata i direktora tri niška preduzeća koja zapošljavaju invalide, prisustvovao je i gradski većnik resorno zadužen za socijalna pitanja, Branislav Ranđelović.\nOva preduzeća osnovala je država, pa se očekuje da pokaže i veću brigu i da određenim uredbama omogući njihovo bolje poslovanje. O tome će se i u narednom periodu razgovarati sa predstavicima ministarstva rada, ekonomije i privrede, poručuju u sindikatu.\nProf.dr Andon Kostadinović\nVišegodišnje kazne za pripadnike „Šakala“


M. finansija: Uspesno ugovoreni projekti za program IPA 2017\nBEOGRAD – Srbija je uspešno i u planiranom roku završila ugovaranje projekata za program IPA 2017 sa stopom ugovaranja od 99,3 odsto, a ukupan iznos svih ugovorenih projekata sa kofinansiranjem naše zemlje za taj program je oko 130,9 miliona evra, saopšteno je danas iz Ministarstva finansija.\nKako se navodi u saopštenju, od tog ukupnog iznosa, oko 82 miliona je iz sredstava Evropske unije, dok je učešće naše države oko 48,8 miliona evra.\nOstvareni rezultat, ističe se u saopštenju, predstavlja ukupno potpisan 21 ugovor za taj programski period.\nUkupan budžet Finansijskog sporazuma između Srbije i Evropske unije za Nacionalni program IPA 2017 koji se sprovodi kroz decentralizovano upravljanje sredstvima Evropske unije iznosi 131.853.524,81 evro.\nU saopštenju se navodi da je postignuta visoka stopa ugovaranja jasan pokazatelj stručnosti i dugotrajnog truda uloženog u celokupni proces od strane svih institucija Srbije koje su deo IPA strukture – Ministarstva finansija, Ministarstva za evropske integracije, svih ministarstava i institucija koji su korisnici EU sredstava, kao i dobre saradnje sa Delegacijom Evropske unije u Srbiji.\nU navedenom programskom periodu zastupljeni su veliki projekti koji se bave temama energetske efikasnosti, zaštite životne sredine, poljoprivrede i unutrašnjih poslova, a rok za implementaciju tih projekata je tri godine.\nJedan od glavnih projekata programa IPA 2017 je izgradnja gasnog interkonektora Srbija – Bugarska, čija je vrednost oko 79 miliona evra.\nRealizacijom tog projekta obezbediće se diverzifikacija pravaca i izvora snabdevanja gasom, što će značiti veću sigurnost snabdevanja Srbije i regiona i omogućiti dalji razvoj distributivne gasne mreže.\nDužina cevovoda će biti oko 109 kilometara.\nBitan deo programa su i projekti u oblasti zaštite životne sredine, a projekti koji će biti zastupljeni su projekti za izradu postrojenja za prečišćavanje otpadnih voda u opštinama Brus, Blace i Kraljevu.\nU saopštenju se navodi da će projekti poput tih doprineti da stanovnici opština imaju bolji kvalitet pijaće vode i stvoriti preduslove za izradu sistema kanalizacione mreže.\nUkupna vrednost oba projekta približno iznosi oko 38 miliona evra.\nTakođe, kroz program IPA 2017 finansira se ugovor o nabavci opreme za separaciju otpada za četiri regiona (Pančevo, Srem i Mačva, Duboko i Pirot) što obuhvata ukupno 17 gradova i opština.\nUkupna vrednost tog projekta iznosi više od šest miliona evra, kroz ugovore o nabavci robe obezbediće se oprema neophodna za separaciju otpada, uključujući vozila za prevoz separatnog otpada, kontejnere i kante.\nIz instrumenta pretpristupne pomoći Srbija je u indirektnom upravljanju u okviru programa pretpristupne pomoći u periodu od 2014. do 2021. godine inicijalno ugovorila ukupno 436,252,432.19 evra, što čini ukupno 306 projekata.\nIPA 2017 je peti po redu program koji je ugovoren od početka decentralizovanog sistema upravljanja sredstvima Evropske unije.\nMinistarstvo finansija, Sektor za ugovaranje i finansiranje programa iz sredstava EU kao telo za ugovaranje je nadležno za poslove sprovođenja postupka javnih nabavki, ugovaranja, finansijskog upravljanja, praćenja sprovođenja ugovora koji se finansiraju iz pretpristupne pomoći Evropske unije.


Violinisti Stefanu Milenkoviću uručen orden, Vučić ga nazvao dobrim vetrom koji dolazi u Srbiju\nBeta 2. aprila 2021. 13:15\nPredsednik Srbije Aleksandar Vučić uručio je danas orden Karadjordjeve zvezde prvog stepena violinisti Stefanu Milenkoviću za, kako je rekao, zasluge u vraćanju ugleda Srbije u svetu.\n„Nisam neko se razume u muziku, još manje u muzičku pedagogiju ali je Stefan izuzetnom karijerom, vanrednim talentom i ogromnom marljivošću uradio za Srbiju koliko mnogi od nas običnih smrtnika za hiljadu godina ne bismo mogli da postignemo. Ako je neko zaslužio orden ovakvog sjaja, to je Stefan Milenković“, ocenio je Vučić.\n„Prvi put sam sa nevericom primio vest da se Stefan vraća u Srbiju a onda sam bio oduševljen, kada sam ga upoznao i više od toga. Retko srećete tako talentovane ljude sa zdravom ambicijom“, kazao je Vučić.\nPoručio je poznatom violinisti da „za razliku od običnih smrtnika“, od danas mora da vodi računa kako se ponaša „i u kafani, i na ulici“ jer je od države priznat kao „jedan od najboljih“.\n„Ovo je ogromna stvar za mene, moju porodicu, moju karijeru. Kad pogledam šta ovaj orden znači u istoriji za sve koji su ga dobili, osećam se da sam na početku prave odgovornosti i pravih izazova a pošto ja to volim, osećam se spremnim da nastavim da radim ono što sam do sada radio najbolje što mogu“, kazao je Milenković kome je priznanje dodeljeno povodom Dana državnosti Srbije.


Projekat Svetske banke za lakšu trgovinu u regionu | PC Press\nProjekat Svetske banke za lakšu trgovinu u regionu\nSvetska banka priprema regionalni projekat kojim bi trebalo da se olakša trgovina na teritoriji Balkana, jer nema logike da samo kod nas na granici možete da vidite kilometarske kolone kamiona, izjavio je viši ekonomista Svetske banke Lazar Šestović.\nIzvor: Reuters, Jonathan Ernst\nProjekat bi trebalo da bude odobren na leto, a do sada su preliminarno za njegovu primenu zainteresovane Srbija, Makedonija i Albanija, prenosi Politika. Beogradski dnevni list navodi podatak da kamioni sa robom koji svakodnevno čekaju na granici koštaju region 800 miliona evra. Navodi se i da, od svih zemalja iz našeg komšiluka, Srbija najviše trguje sa Bosnom i Hercegovinom, sa kojom, prema podacima Privredne komore Srbije, ostvaruje 44 odsto od ukupne robne razmene sa svim zemljama CEFTA. S druge strane najmanju robnu razmenu Srbija ostvaruje sa Albanijom.\nPrema podacima Privredne komore Srbije, naša zemlja je tokom prošle godine uvećala spoljnotrgovinsku razmenu sa svim zemljama regiona, a najveći rast razmene – od čak 41 odsto – ostvaren je u trgovini sa Bugarskom, zaključuje beogradski list.\nTagovi: Balkan, CEFTA, Lazar Šestović, politika, Privredna komora Srbije, regionalni projekat, Svetska banka, Trgovina\n← Saša Marinković novi direktor marketinga proizvoda AMD-a\nNajbolja IT uskršnja jaja →


Ranego za Vas organizuje:\n• maturske večeri\n• sindikalne i kompanijske ručkove i večere\n• i sve ostale vrste proslava\nU saradnji smo sa profesionalnim fotografom.\nVrhunskom organizacijom postižemo da nam ukažete vaše poverenje, da Vam od početka do kraja organizujemo slavlja i najbitnije životne momente, posle čega dolazimo do zajedničkog rezultata a to je da RANEGO upotpuni vaš užitak i da vaši utisci traju zauvek.\nMesto na kojem je nemoguće ne prepustiti se doživljaju\nMi smo koncept iza kojeg stoji tim profesionalaca čiji je glavni i osnovni cilj da naši posetioci odu zadovoljni, sa veoma pozitivnim utiscima kao i da vreme provedeno kod nas ostavi neizbrisiv trag u danima za koje smatramo da su najbitniji u životu.\nProstor u kom se otvaraju sva čula, prostor iz kog ćete izaći nasmejani!\nKada birate prostor, pažljivo ali ponekad se i dugo odlučujete za njega. Zato RANEGO nudi spoj lepog dizajna i funkcionalnog prostora u kom je svaki detalj organizovan tako da Vas učini srećnim. Uvek se možemo pohvaliti poslednjim tehnološkim rešenjima u procesu izrade našeg objekta, ali ono na čega smo posebno ponosni jeste novi Ranego stil, koji će svakako učiniti da vaše proslave ostanu za pamćenje.


Do sada legalizovano više od 6.000 kuća u glavnom gradu - www.lobi-info.rs\nBojan K. 31. oktobra 2016., 20:24 3.2k Views\nNajviše nelegalnih objekata ima na našoj opštini, a procenjuje se da na teritoriji Beograda ima ukupno 250.000 nelegalnih objekata.\nSekretarijat za legalizaciju svakodnevno uputi više od 1.500 rešenja u kojima se od građana traži da upotpune potrebnu dokumentaciju.\n– Radimo punim kapacitetima, čak i vikendom. Siguran sam da bi broj rešenih predmeta bio veći da su građani prilikom podnošenja zahteva zadovoljili propise i našem sekretarijatu predali potpunu dokumentaciju, koja se od njih zakonom traži – rekao je Nemanja Stajić, sekretar Sekretarijata za legalizaciju.\nTrenutno se još čeka popis svih nelegalnih objekata, a konačan datum je 27. novembar kada su sve opštine u obavezi da dostave podatke sa terena.\nNa osnovu do sada rešenih predmeta, Grad Beograd je inkasirao čak 500.000.000 dinara. Ta cifra će biti daleko veća, jer su kapaciteti ogromni.\nOdređeni broj objekata bez građevinske dozvole neće moći da se legalizuje, zbog imovinskih i urbanističkih razloga. Nekretnine ne mogu da se uklope sa urbanističkim planovima, jer su podignute na površinama javne namene, na područjima gde se ugrožavaju tokovi reka.\nTakođe, postoji određeni broj objekata koji se nalazi na parcelama namenjenim za podizanje domova zdravlja, škola i drugih javnih institucija.\nPrethodna objava Pečurke povađene, leva obala dobija nove nadstrešnice\nSledeća objava Završena rekonstrukcija nadvožnjaka iznad Pančevačkog puta\nZavršena rekonstrukcija nadvožnjaka iznad Pančevačkog puta


Letovanje Grčka 2018 - Krf :: Ageos Matheos\nKrf , Ageos Matheos :\nKalispo & Erato Villas (apartman za 2-3 osobe)\nKrf - Ageos Matheos\nKontakt mejl : calipso.eratovillas@gmail.com\nTelefon : +30 2375 051 222\nWebsite : www.corfu-kalipso-erato.gr\nU zadnjem delu imanja, iza raskošnih vila, u potpunoj privatnosti i miru nalazi se ovaj zasebni apartman namenjen svima koji žele da uživaju u intimnoj atmosferi, zaklonjenosti i raskošnoj prirodi. Ovaj apartman se izdaje samo uz neku od ove dve vile, ukoliko su društva veća ili žele dodatnu privatnost.\nLuksuzno je uređen, kao i vile, a namenjen je parovima ili malim porodicama, pa intimna spavaća soba sadrži veliki francuski ležaj, dok se u prostranom dnevnom boravku nalazi garnitura za sedenje koja se može razmestiti kao dodatni ležaj. Lepo kupatilo i potpuno opremljena kuhinja dodatak su komforu i udobnosti, a predivna terasa pod tremom ispred ulaza pravo je mesto za jutarnju kafu i uživanje u predivnoj klimi.\nZa sve informacije u vezi cena, kao i slobodnim terminima kontaktirajte nas na mejl: calipso.eratovillas@gmail.com\nKalispo & Erato Villas (Kalipso & Erato vile za 6-7 osoba)\nOve luksuzne vile namenjene su raskošnom odmoru u krugu porodice, ali i velikim društvima ili parovima koji uživaju u zajedničkim putovanjima. Fantastičan položaj, panoramski pogled na more koji se pruža sa terase za sunčanje i besprekorno zeleno okruženje samo su uvod u udobnost i komfor koje ove vile pružaju. Tri spavaće sobe sa francuskim ležajevima ili odvojenim krevetima, artdeko zidni printovi i tapete, prozračne i svetle boje, ali i prirodni materijali čine enterijere vila bogatim, udobnim i veoma intimnim.\nVile se prostiru na dva nivoa, i pružiće vam dosta prostora za druženje i zajedničke aktvinosti kako napolju, na suncu, tako i unutra. Dnevni boravak sa trpezarijom i kuhinjom na donjem nivou može se sasvim otvoriti prema bazenu ili dvorištu kao veranda, a intimne spavaće sobe nalaze na donjem i gornjem nivou.


On je rekao da ti penzioneri treba da se jave banci i izaberu kako će preuzeti penziju a zatim ovlaste lice od poverenja na formularu koji se može preuzeti sa sajtova banaka ili ga svojeručno napisati na listu papira da im novac u banci podigne.\nVasić je rekao to punomoćje koje ostaje u banci mora da sadrži podatke o penzioneru, ovlašćenom licu, računu, iznosu koji se podiže, kontakt i da bude potpisano. On je preporučio da ko god može koristi karticu za podizanje novca, ali i za kupovine, jer su i vanredne okolnosti u kojima se nalazimo pokazale da je keš novac veći rizik za zdravlje pa i Svetska zdravstvena organizacija preporučuje korišćenje kartica.\nOd 31. marta počinje da važi moratorijum na isplate kredita u trajanju od 90 dana koji je uvela Narodna banka Srbije. Vasić je rekao da i oni koji se opredele da nastave da plaćaju kredite u bilo kom momentu mogu da se jave banci da žele moratorijum, i dodao da moratorujum važi i za privredu i za građane, a pored kredita i za plate kartice i ostala zaduženja.


Nametnuti budžet opštini Šekovići « Radio Televizija BN Radio Televizija BN\nHome / Nametnuti budžet opštini Šekovići\tNametnuti budžet opštini Šekovići\nMinistar uprave i lokalne samouprave Republike Srpske /RS/ Lejla Rešić rekla je Srni da je Vlada tužila opštinu Šekovići zbog neusvajanja ovogodišnjeg opštinskog budžeta.Ona je naglasila da će ovoj lokalnoj zajednici sudskim putem biti nametnut budžet, ali i dodala da je za Šekoviće najveća “kazna” što samostalno ne funkcioniše kako treba.Rešićeva je navela da, zbog neusvajanja budžeta, ova opština neće moći da finansira održavanje lokalnih izbora, pa će za te namjene iz Budžeta Republike Srpske, najvjerovatnije, biti izdvojeno 1,36 KM po biraču.\nPrema njenim riječima, još neke lokalne zajednice kao što su Čajniče i Istočno Novo Sarajevo iskazale su potrebu za budžetskim sredstvima zbog poteškoća u finansiranju lokalnih izbora, ali se Vlada Republike Srpske odlučila da pomoć za sada ide samo izrazito nerazvijenim opštinama.\n„U svakom slučaju, na raspolaganju u budžetu za te namjene imamo 50.000 KM i ta sredstva ćemo obezbijediti. Prema Izbornom zakonu BiH, u slučaju kada lokalne zajednice nisu uspjele zatvoriti neku od finansijskih konstrukcija predviđeno je da se entitet pozabavi tim pitanjem“, istakla je Rešićeva.\nOna je naglasila da su moguće i preraspodjele ako to bude potrebno.\n„Lokalni izbori apsolutno neće biti dovedeni u pitanje zbog ovakvih situacija“, istakla je Rešićeva i dodala da su lokalne zajednice itekako svjesne svojih obaveza koje proizilaze iz zakona i da su u većem dijelu planirale sredstva za lokalne izbore.


Osvježeno 10. novembar/studeni, 2015.\nŠef delegacije EU u Srbiji Majkl Devenport uručuje izveštaj premijeru Srbije Aleksandru Vučiću\nOcene o napretku Srbije u približavanju Evropskoj uniji su pozitivne pa se očekuje da Srbija do kraja godine otvori prva pregovaračka poglavlja - to je u Briselu, predstavljajući izveštaj o kandidatima i potencijalnim kandidatima za EU, potvrdio Johanes Han, komesar za susedsku politiku i proširenje, pred Spoljnopolitičkim odborom EP.\nPozitivne ocene Srbija je dobila za ekonomsku reformu, napredak u dijalogu sa Kosovom, saradnju sa susedima, odnosu prema izbeglicama. I dalje se očekuju pomaci u oblasti slobode izražavanja, vladavini prava, borbi potiv korupcije i organizovanog kriminala, kao i u usklađivanju spoljne politike sa EU.\nPremijer Aleksandar Vučić zadovoljan je izveštajem Evropske komisije koji je primio od šefa delegacije EU u Srbiji Majkla Devenporta, nakon čega je na pres konferenciji novinarima rekao da su ocene u 33 od 34 poglavlja pozitivna:\n”Srbija je ostvarila značajan napredak na putu ka EU. Ako pogledate rezultate i ocene za sve zemlje u regionu, Srbija ima čime da se pohvali, možda nešto više od ostalih. Ono što je za nas interesantno da je u ključnim sferama, posebno u ekonomiji, EK našla brojne dobre rezultate i veliki napredak koji je postignut takođe u reginalnim odnosima. Uvažila je napore koje je Srbija uložila u prethodnom periodu da se sačuva stabilnost, unapredi prijatesljtvo sa okolnim narodima”, rekao je, između ostalog, premijer Vučić.\nŠefa delegacije EU u Srbiji Majkla Devenporta, koji je predstavio na pres konferenciji osnovne ocene iz godišnjeg izveštaja, novinari su pitali kako tumači to što nema napretka u slobodi medija. Devenport se usprotivio tumačenjima izveštaja o napretku po kojima u protekloj godini nije ostvaren progres u medijskim slobodana i slobodi govora. Po njegovim rečima, očekuje se puna primena zakona o medijma usvojenih polovine 2014. godine:\nSastanak Majkla Devenporta i Aleksandra Vučića, 10. novembar 2015.\n“Ne bih se složio da u izveštaju stoji da nema napretka. U izveštaju stoje sugestije za unapređivanje medijskog zakonodavstva. Prošle godine smo mogli da informišemo da je medijsko zakonodavstvo usvojeno, a u poslednjih dvanest meseci implementacija te regulative je zapoečala, ali nije primenjena u potpunosti naravno", naveo je Devenport.\nSrbija je napravila napredak u usklađivanju spoljne politike sa EU, od 40 deklaracija i saopštenja, podržala je 24 što je 65 odsto, za tri odsto više nego prethodne godine. Od Srbije se očekuje da dalje to čini precizirao je Devenport:\n“Situacija je takva da se od država kandidatkinje za članstvo u Evropskoj uniji očekuje da usklade svoju spoljnu I bezbednosnu politiku sa politikom EU do trenutnka prijema", rekao je Devenport.\nNakon prvog prelistavanja analize napretka Srbije od jeseni 2014. do jeseni 2015. godine, Aleksandra Joksimović iz Centra za spoljnu politiku kaže da je očigledno da je Srbija u tih godinu dana napravila značajne pomake u većini oblasti - od ekonomskih reformi do dijaloga sa Kosovom. Najveće zamerke su u oblasti pravosuđa i medija, a očekuje se i veća usklađenost spoljne politike Srbije sa EU.\n„Ono što je najvažnije za Srbiju u ovom trenutku jeste to što je komesar Han rekao da očekuje otvaranje prvih poglavlja do kraja godine. To znači da je opšti utisak o napretku Srbije u odnosu na prošlu godinu pozitivan. Normalizacija odnosa Beograda i Prištine očigledno je i dalje glavna tema na dnevnom redu koja opredeljuje dalji proces približavanja Srbije evropskim integracijama. To se tiče i izbegličke krize, pozitivna ocena je doprinela opštem utisku o napretku Srbije. U ekonomiji ima nekoliko pokazatelja koji su bolji nego prošle godine: budžetski deficit, inflacija, nezaposlenost..U oblasti spoljne politike neznatno je poboljšanje sa 62 na 65 odsto usklađenosti sa zajedničkim deklaracijama EU. Mislim da su u toj oblasti očekivanja Brisela da taj procenat usklađenosti i dalje raste. Na polju medija, komentari uglavnom ostaju isti kao prethodnih godina, stanje u slobodi govora i dalje nije zadovoljavajuće. Ono što je takođe za EU ključno, to su odnosi sa susedima. Posebno se pominje odnos prema BiH, odnosno Dejtonskom sporazumu i činjenica da Srbija podržava teritorijalni integritet BIH. Naročito se ističe odlazak premijera u Srebrenicu“, kaže Aleskandra Joksimović i zaključuje:\n„Ukupan ton izveštaja za Srbiju je pozitivan, i u tom kontekstu zaista možemo očekivati da će do kraja godine biti otvorena prva poglavlja.“


Beta 8. septembra 2021. 11:00\nDirektor Pošte Srbije Zoran Djordjević i direktor Uprave carina Branko Radujko razgovarali su danas o mogućnostima daljeg unapredjenja, ubrzavanja i olakšavanja prometa pošiljaka u medjunarodnom poštanskom saobraćaju i intenziviranju saradnje na ovom planu.\nPandemija korona virusa dovela je do niza promena u celom svetu, pa i do ekspanzije kupovine preko interneta, zbog čega je neophodno obezbediti što efikasniji servis u okolnostima višestrukog uvećanja broja pošiljaka, ocenjeno je iz Pošte Srbije.\nU tom smislu, Pošta Srbije i Uprava carina su već postigli dogovor i započeli sa unapredjenjem tehnoloških rešenja, dok se u narednom periodu očekuje kontinuirano usavršavanje procesa, njihovo ubrzavanje i primena primera najbolje prakse iz sveta.\nKroz sistem prethodne najave pošiljaka koje se dopremaju na teritoriju Srbije, biće omogućena puna, brza i efikasna kontrola, a daljim razvojem sistema i potpuna automatizacija prometa pošiljaka, od transporta i sortiranja do samog carinskog postupka, što će korisnicima omogućiti bržu isporuku pošiljaka i praćenje od samog ulaska u zemlju.\nU cilju potpunog zadovoljstva korisnika poštanskih usluga i daljeg razvoja ovog vida trgovinske razmene, direktori Pošte i Carine sa svojim timovima već su pokrenuli aktivnosti na realizaciji projekata za optimizaciju i ubrzanje poslovnih procesa u vezi sa isporukom i kontrolom pošiljaka u medjunarodnom saobraćaju, navodi se u saopštenju.


Novosadska Ciklonizacija u srpsko-hrvatskoj borbi protiv komaraca | Autonomija\nNovosadska Ciklonizacija u srpsko-hrvatskoj borbi protiv komaraca\nKomarci su nam zajednički...\n29. jula 2015\nNovosadsko preduzeće Ciklonizacija ove godine je po prvi put učestvovalo u zajedničkom prekograničnom projektu uništavanja komaraca na područjima opštine Apatin i Grada Osijeka, izjavio je danas predstavnik tog preduzeća Dario Aćimović.\n“Ove godine se po prvi put u istoriji izvode koordinirani tretmani u okviru sistematskih akcija zaštite zdravlja građana od komaraca u opštini Apatin i Gradu Osijeku. Komarci su nam zajednički, pa se prirodno kao rešenje nametnulo to da ovaj problem moramo da rešavamo zajedno”, rekao je Aćimović za Autonomiju.\nNaveo je da su tokom ove sezone, u dva navrata, dan za danom izvedeni tretmani protiv odrasllih komaraca na teritorijama grada Osijeka i opštine Apatin i dodao da je na taj način sprečena migracija komaraca iz tretiranog u netretirano područje i značajno redukovan broj odraslih jedinki.\nAćimović je rekao da su klimatske promene dovele do stvaranja izuzetno povoljnih uslova za razvoj komaraca pa je tako nekadašnja sezona komaraca koja je trajala od kraja aprila do kraja avgusta, sada ta sezona produžena i traje od kraja marta do kraja septembra.\n“Uz to, globalno otopljavanje dovelo je i do širenja na naše prostore bolesti koje ranije nisu bile zastupljene, a prenose ih komarci. Godinama se već beleže epidemije izazvane virusom Zapadnog Nila, a stručnjaci predviđaju da će stići i druge bolesti kao što su denga i čikunguja groznica”, upozorio je Aćimović.\nPrema njegovim rečima, to je još jedan snažan argument za saradnju u borbi protiv komaraca u celom regionu.\nAćimović je najavio da će se sličan model saradnje proširiti i na Sombor, Bačku Palanku, Odžake, Vukovar, ali i pogranične oblasti Mađarske i Bosne i Hercegovine.\nPrecizirao je da se projekat uništavanja komaraca u Osijeku realizuje u saradnji sa preduzećem Pestrid iz Osijeka.\nPreduzeće Ciklonizacija je u poslednjih pet godina razvilo i u Novom Sadu i u 20 opština u Vojvodini u upotrebu uvela efikasan Geografski informacioni sistem (GIS), a sličan sistem od ove godine za grad Osijek uvodi Odeljenje za biologiju Univerzietta “Josip Juraj Štrosmajer”.


Niški studenti osmislili aplikaciju koja je oduševila premijerku – Naši u svetu\nObjavljeno 12/06/19 u 22:02\nNIŠ – Budući građevinski inženjeri Dimitrije Jovanović, Ilija Nikolić i Jovan Marinković su osmislili aplikaciju koja će milionima ljudi širom sveta pomoći prilikom kupovine patika posredstvom interneta, pišu Novosti.\nTakozvana produžena stvarnost i veštačka inteligencija – „upakovani“ u njihovu aplikaciju – za samo nekoliko minuta će vam odrediti tačan broj patika za određeni model, a odmah ćete moći da vidite i „kako vam stoje“…\n„Svi znamo koji broj patika nosimo, ali se to ne slaže uvek sa numeracijama proizvođača, pa je problem pogoditi meru pri kupovini posredstvom interneta. Jer, u prodavnici svaki par možete da probate, a onlajn ste morali da strepite da li ste pravilno izmerili stopala”, objašnjava Dimitrije.\nUbuduće, kada potencijalni kupac odabere određeni model, biće dovoljno samo da „pametni telefon“ sa niškom aplikacijom prinese stopalu, pa da odmah vidi broj patika koji podržava konkretni proizvođač.\nDimitrije Jovanović je zajedničku aplikaciju predstavio i premijerki Srbije Ani Brnabić koja se, prilikom nedavne posete Startap centru u Nišu, oduševila studentskom idejom i obećala im pomoć pri prevazilaženju „početničkih problema“.\nNovi skandal trese Katoličku crkvu: Sveštenici silovali dečake na satanističkim zabavama?


I Ukrajinaca sve manje: 2018. za 252.000 više umrlih nego rodjenih - Ekonomske Vesti\nI Ukrajinaca sve manje: 2018. za 252.000 više umrlih nego rodjenih\nPo osnovu prirodnog priraštaja, broj stanovnika Ukrajine prošle godine je smanjen za 252.000, a na radu u inostranstvu nalazi se za stalno 3,2 miliona Ukrajinaca.\nU Ukrajini se tokom 2018. godine rodilo 335.000 dece, a umrlo je 587.000 stanovnika, saopštio je sekretar Saveta za nacionalnu bezbednost i odbranu te zemlje Aleksandar Turčinov a prenosi ruska agencija RIA Novosti.\nOcenjujući da smanjivanje stanovništva postaje faktor koji ugrožava ne samo nacionalnu bezbednost nego i samo postojanje nacije, Turčinov je rekao:\n„Za godinu dana Ukrajinaca je manje za 252.000 i ta crna tendencija se svake godine samo pogoršava. I do devet miliona Ukrajinaca svake godine idu da rade u inostranstvu, 3,2 miliona već su za stalno na radu u inostranstvu i većina njih ne planira da se vrati u domovinu“, rekao je Turčinov.\nOn je rekao da je Ukrajina 29. u svetu po starenju stanovništva, a medju prvim zemljama u svetu po smanjivanju broja stanovnika.\nInstitut za ekonomske strategije iz Kijeva prošle godine je ocenio da „sada Ukrajina spada medju prvih deset država – donora medjunarodnih migranata u svetu“.\nPrema proceni ukrajinske državne statistike, Ukrajina je 1. maja 2018. godine imala 42,3 miliona stanovnika. Pozivajući se na Ujedinjene nacije, ukrajinski mediji su objavili procenu prema kojoj će, ukoliko se sadašnje tendencije nastave, Ukrajina 2050. godine imati 36,4 miliona stanovnika.\nŠto se migracija tiče, najomiljenija destinacija Ukrajinaca i dalje je Rusija i tamo ih radi najviše. Ali otkako je izmedju Ukrajine i Evropske unije uspostavljen bezvizni režim ta tendencija se menja u korist Evropske unije odnosno Poljske. Tako da su po brojnosti nove ukrajinske migrante u Rusiji nadgornjali Tadžikistanci.\nMinistar inostranih poslova Ukrajine Pavel Klimkin prošle godine je izjavio da oko 100.000 Ukrajinaca svakog meseca migrira iz Ukrajine zahvaljujući bezviznom režimu sa Evropskom unijom.\n← Bela kuća: Tramp nije Obama\nKonkurs za pesmu crnogorske nezavisnosti, nagrada 2.000 evra →


Čeda Jovanović će se kandidovati za GRADONAČELNIKA BEOGRADA? - Nova Borba\nČeda Jovanović će se kandidovati za GRADONAČELNIKA BEOGRADA?\n"Najangažovaniji ljudi LDP-a, od osnivača stranke do organizacije mladih, očekuju od Čedomira Jovanovića da se posle trogodišnjeg distanciranja potpuno posveti politici i stranci iz kojih se u najvećoj meri povukao 2014. godine", kažu iz LDP-a.\n"Svi oko Jovanovića veruju da na gradskm izborima u Beogradu LDP treba da nastupi sa njim kao kandidatom za gradonačelnika. To mišljenje proisteklo je iz ubeđenja članova i funkcionera LDP koji smatraju da se društvu u ovom trenutku ne nudi alternativa koja bi bila konkurentna sadašnjoj vlasti", navode dalje iz te stranke.\n"Svesni smo svega što Jovanović nosi sa sobom, od neprestanih kampanja koje se protiv njega vode, do kompleksnosti politike za koju se on beskompromisno zalaže, odbijajući uprkos svim otporima populistička rešenja kojima se sklone sve druge stranke. Jovanović insistira na jasnim principima zato što smatra da bez njih LDP ne bi bio alternativa Vučiću. Sa tim se slažemo i upravo zbog toga ovog puta insistiramo na drugačijoj ulozi Jovanović", navode u LDP.\nPoslednja dešavanja u parlamentu pokazuju da se protiv naprednjaka mora boriti drugačijim pristupom nego što je bio slučaj u prethodnih pet godine, tvrde u LDP naglašavajući da je Jovanović izložen pritisku u partiji da bude prvi na listi LDP na gradskim izborima, kao što su ga i pred predsedničke izbore pre svega mladji članovi pozvali da se kandiduje, dok je on svoju podršku pružio Jankoviću potpuno svestan da takva odluka nije u interesu LDP. "Ali, to je bila želja dela društva koje je očekivalo da on tako nešto uradi", dodaju u toj stranci.


Turksh Airlines – Nastavlja se saradnja sa svetskom streličarskom asocijacijom\nposted on Jun. 27, 2014 at 3:23 pm 27. June 2014\nTurkish Airlines, zvanična avio kompanija Svetskog streličarskog saveza, najavila je produženje sponzorstva saveza i međunarodnih takmičenja u streličarstvu.\nKao dugogodišnji sponzor Svetskog prvenstva u streličarstvu i drugih međunarodnih događaja, kompanija Turkish Airlines obnovila je partnerstvo sa Svetskim streličarskim savezom do kraja sezone 2015. godine.\nTurkish Airlines postala je zvanični avio prevoznik Svetskog streličarskog saveza prilikom održavanja prvog Svetskog šampionata 2006. godine. Kompanija je podržavala razvoj Svetskog šampionata i put koji je streličarstvo prešlo dok nije postalo jedan od standardnih olimpijskih sportova. Organizacija će zadržati ekskluzivnost među avio kompanijama za vreme produženja ugovora.\nZa vreme produženja ugovora, važiće sertifikat za dodatni prtljag koji se odnosi na 12 kg prtljaga namenjenog za streličarsku opremu. Dostupan svim sportistima, zaposlenim i zvaničnicima koji putuju na svetske događaje u streličarstvu, novi sertifikat dostupan je na vebsajtu Svetskog streličarskog saveza i potrebno ga je pokazati prilikom čekiranja.\nU poslednjih osam godina, Turkish Airlines, globalna avio kompanija, svedok je prednosti koje je veza sa Svetskim streličarskim savezom i porast vidljivosti ovog sporta donela kompaniji. Streličarstvo se sada redovno prenosi na televizijskim kanalima širom sveta, deo je jednog od najuzbudljivijih takmičenja uživo za vreme Olimpijskih igara i privlači značajnu medijsku pažnju.\nTurska je bila domaćin faze Svetskog prvenstva u streličarstvu u Antaliji od prvog takmičenja 2006. god., a u 2013. god., svetska takmičenja u streličarstvu održana su u Beleku. Juniori među turskim streličarima beleže konstantan uspeh, i osvajaju medalje na svetskim takmičenjima u streličarstvu za mlade i svetskim takmičenjima u streličarstvu u dvorani u poslednjih šest meseci.\nPredsednik Svetskog streličarskog saveza, prof. dr Ugur ERDENER kaže: „Izuzetno smo zahvalni kompaniji Turkish Airlines za kontinuiranu podršku, ne samo našem savezu već našim sportistima, zvaničnicima i zaposlenim koji putuju na sportske događaje širom sveta. Turkish Airlines najbolja je avio kompanija u Evropi – i avio kompanija koja vodi računa o svojim putnicima i izuzetnosti, u avijaciji i u sportu.“\nGoran Aničić 27. June 2014\nAkrapovič izduvni sistem za novi BMW M4\n10 najvažnijih saveta za vožnju kad putujete na odmor


MOTOR blog » Otvoren Sajam automobila, motora i prateće opreme u Nišu Otvoren Sajam automobila, motora i prateće opreme u Nišu – MOTOR blog\nMinistar trgovine i usluga u Vladi Republike Srbije Slobodan Milosavljević otvorio je večeras u Nišu Sajam automobila, motora i prateće opreme na kojem će se do 3. oktobra predstaviti približno pedeset izlagača.\nMilosavljević je na otvaranju ove manifestacije istakao da se Srbija ponovo nalazi na mapi proizvođača automobila i dodao da će u Nišu biti otvorene dve fabrike koje će se baviti proizvodnjom komponenti za auto-industriju.\nPrema njegovim rečima, korejska kompanija “Jura” je već počela da gradi fabriku u kojoj bi trebalo da bude zaposleno 1.500 radnika, dok će italijanska kompanija “Dajtek” početkom oktobra potpisati ugovor sa gradom o lokaciji i zemljištu za izgradnju nove fabrike.\nMilosavljević je u izjavi za novinare nakon otvaranja ove sajamske manifestacije najavio da će Vlada za nekoliko dana usvojiti administrativnu meru koja bi trebalo da doprinese prevazilaženju nestašica svežeg mleka na tržištu.\nOn je izrazio nadu da u Srbiji, koja ima tržišne viškove mnogih poljoprivrednih proizvoda, ubuduće neće biti nestašica životnih namirnica.\nKada je reč o interesovanju velikih trgovinskih lanaca za ulaganja u Srbiji, ministar je naveo da je od 2001. godine u našu zemlju došlo njih 15, uz napomenu da se u narednim godinama očekuje dolazak još nekoliko velikih trgovinskih kompanija, što bi, kako je ocenio, doprinelo konkurentnosti i boljem položaju potrošača.\nOtvoren Sajam automobila, motora i prateće opreme u Nišu was last modified: September 30th, 2010 by Goran Aničić\nMinistar trgovine i uslugamotora i prateće opremeNISsajamSajam automobilaVlada Republike Srbije


KONTIĆ DANAS U TUŽILAŠTVU: Saslušanje zbog pokušaja ubistva | Novosti.rs\n- Odlučeno je da ostaje na snazi prethodna odluka o pritvoru, koja je doneta u rešenju o ekstradiciji - rečeno je "Novostima" u novosadskom Višem sudu.\nKontić je u sredu dao iskaz pred sudijom za prethodni postupak a danas će, kako je ranije najavljeno, iz pritvorske jedinice novosadskog Okružnog zatvora biti doveden na saslušanje u Više javno tužilaštvo, koje ga tereti za pokušaj ubistva.\nOn je u utorak izručen našim pravosudnim organima, pošto je pre nepuna dva meseca uhapšen u Podgorici, gde je bio u bekstvu nakon nemilog događaja u Novom Sadu 24. avgusta, kada je, kako se sumnja, brutalno pretukao Mandića. Uznemirujući video-snimak premlaćivanja tog mladića osvanuo je dve nedelje kasnije na društvenim mrežama.\nNovi Sad Ivan Kontić Batinaš prebijanje Miljana Mandića potvđen pritvor


Izabrani selektori 35. izdanja Filmskog festivala Herceg Novi :FCCG\nIzabrani selektori 35. izdanja Filmskog festivala Herceg Novi\nNa sjednici Savjeta Filmskog festivala Herceg Novi – Montenegro Film Festival održanoj 17. i 18. maja, Savjet je analizirao prijave pristigle na javni poziv za selektore i obavio razgovor sa kandidatima. Članovi Savjeta izjavili su zadovoljstvo što je na javni poziv stiglo ukupo 10 prijava, regionalnog karaktera, pogotovo jer je ovo po prvi put da se selektori biraju na način javnog poziva, u želji za transparentnijim javnim komuniciranjem ovog festivala od nacionalnog značaja.\nNakon analize prijava i razgovora sa kandidatima, Savjet je donio sljedeće odluke:\nZa selektora programa studentskog filma bira se Maja Todorović (Herceg Novi / Beograd). Maja Todorović je završila osnovne i master studije na FDU Beograd i scenarista je uspješnih projekata “Toma”, “Ajvar”, “Dug moru” (2. sezona)… U ranijim izdanjima festivala je bila angažovana na nekoliko pozicija, te selektor ove selekcije na prošlom izdanju. Njen plan daljeg angažmana je značajnija pažnja u pravcu programa studentskog filma i integracija ovog programa sa eminentnim gostima i mogućnošću njihovog angažmana (masterclass, radionice…) u pravcu studenata.\nZa selektora programa dokumentarnog filma bira se mr Sead Šabotić (Nikšić), dipl. reditelj i master dokumentarnog filma (FDU Cetinje i FDU Beograd). Šabotić je autor više dokumentarnih filmova, među kojima se izdvajaju nagradjivani projekti “Blizanci satkani od sna” i “Revolucionarni dom”. Učesnik je brojnih međunarodnih festivala i radionica. Šabotićev plan daljeg angažmana ide u pravcu afirmacije recentnih primjera savremene dokumenarističke scene, sa ciljem da selekcija bude autentična, autorski nastrojena i da predstavlja presjek autorskog pristupa u savremenoj dokumenaristici.\nZa selektora programa igranog filma izabrana je dr Jelena Mišeljić (Herceg Novi), producent, predavač na FDU Cetinje, članica Evropske filmske akademije i nekadašnji Programski direktor ovog festivala. Producirala je nekoliko međunarodno nagrađivanih filmova i ima zvanje doktorke nauka teorije umjetnosti i medija. Tokom 2017. i 2018. godine bila je i programska direktorka Filmskog festivala Herceg Novi. Jelenin plan daljeg rada i fokus selekcije dugometražnog igranog filma je na promociji regionalne i svjetske kinematografije, posebno otvarajući prostor za filmove koji njeguju autentičan umjetnički senzibilitet, hrabar pristup društvenoj stvarnosti, filmskom jeziku i produkciji, sa akcentom na predstavljanju presjeka savremenih poetika i izraza.\nSelektor programa Mreže festivala (nove programske sjeline koju od prošle godine zajedno rade četiri regionalna festivala) će i dalje biti reditelj Ivan Bakrač, donedavni selektor takmičarkog programa.\nSavjet je definisao novi termin održavanja Festivala, u skladu sa zahtjevom grada Herceg Novog, da to bude kraj avgusta. Ove godine, shodno navedenom – Festival će se održati od 22. do 28. avgusta, u svojevrsnom jubilarnom izdanju – 35 godina Festivala.


„Gužva u 16-ercu“ na Arsenalu - Ritam Grada - vesti Kragujevac\nPočetna Kultura „Gužva u 16-ercu“ na Arsenalu\n„Gužva u 16-ercu“ na Arsenalu\nPank-rok bend „Gužva u 16-ercu“ iz Osijeka nastupiće 25. juna na Garden Stage-u „Arsenal festa“.\nBend je osnovan 1993. godine, a prvi album „Čir na 12-ercu“, objavio je 1999, u izdanju Croatia Records-a. Širu popularnost u regionu stiču izdavanjem drugog albuma „Punk urac“ za izdavačku kuću Dirty Old Empire.\nTreći, za sada najuspešniji album pod nazivom „Je ne regrette rien“ snimaju na Pejićevim salašima pored Novog Sada u sada već renomiranom Socijala studiju, te ga Geenger records, objavljuje 2012. godine. Prvim singlom i spotom sa ovog albuma za pesmu „Mene više nema“ su se vinuli na vrh regionalnih top lista, a album je pratila serija koncerata po celom regionu.\nOsiječki pankeri su dobitnici nekoliko nagrada u svojoj karijeri, a posebno vredi izdvojiti prvu nagradu publike i žirija na ART & MUSIC festivalu u Puli 1998. godine.\nPrethodni članakOlimpija i dalje vlada Srbijom, Marisela vicešampionka Evrope\nSledeći članakZZŠ: SNS kupovinom mandata formira vlast u Kragujevcu


Planirana izgradnja nove fabrike kreča u TK, zapošljavanje novih radnika – Glas TK\nPlanirana izgradnja nove fabrike kreča u TK, zapošljavanje novih radnika\nDanas je u prostorijama Ministarstva privrede Tuzlanskog kantona održan sastanak sa predstavnicima njemačke kompanije Kalkwerke H.Oetelshofen GmbH & Co. KG i kompanije ”Geoinženjering” d.o.o. iz Tuzle, sa kojima je razgovarano o realizaciji investicije vezane za izgradnju fabrike kreča.\nKompanija Kalkwerke H.Oetelshofen GmbH & Co. KG postoji već 114 godina i cijeli svoj vijek se bavi proizvodnjom kamenih agregata, kamenog brašna i kreča, a do sada nije bila prisutna na tržištu BiH. Privredno društvo “Geoinženjering” d.o.o. Tuzla trenutno na raspolaganju ima lokalitet ”Hrastić” kod Stupara, na području općine Kladanj, na kojem se bavi rudarskom djelatnošću i gdje planira realizirati pomenutu investiciju.\nRealizacija pomenute investicije bi u konačnosti rezultirala izgradnjom fabrike kreča, a cjelokupan proces bi trebao biti finaliziran u periodu od tri godine od zaključivanja dugoročnog ugovora o koncesiji za eksploataciju kamena krečnjaka na navedenom lokalitetu.\nPrevious Post: Džananović: Glavni projekt u ovoj godini izgradnja Bloka 7\nNext Post: Kolika nas poskupljenja goriva očekuju nakon 1. februara?


Nova prevara Vjekoslava Bevande: Vijeću ministara BiH dostavio okvirni trogodišnji budžet, ništa od budžeta za 2022. godinu - Istraga .ba\nDakle, sada prvo Vijeće ministara BiH mora usvojiti nacrt "okvirnog budžeta". Nakon toga se institucijama BiH šalje na ocjenu i dopunu. Kada se prikupe svi relevantni stavovi, Ministarstvo finansija BiH tek tada počinje sa izradom budžeta za 2022. godinu u formi nacrta. Nakon toga dokument ide na Vijeće ministara, koje, nakon usvajanja nacrta, budžet šalje Predsjedništvu BiH. Predsjedništvo BiH, potom, utvrđuje prijedlog budžeta i upućuje ga Parlementarnoj skupštini BiH koja ga može usvojiti po hitnoj, skraćenoj ili redovnoj proceduri.\nHDZ-ov ministar finansija BiH Vjekoslav Bevanda nastavlja sa blokadom finansiranja Općih izbora 2022. godine. Umjesto Budžeta za 2022. godinu, Bevanda je, kako saznaje Istraga, Sekretarijatu Vijeća ministara BiH dostavio nacrt “dokumenta okvirnog proračuna institucija BiH za razdoblje 2022. – 2024.”. U pitanju je, dakle, okvirni dokument, a ne nacrt budžeta za 2022. godinu što je preduslov da se Centralnoj izbornoj komisiji BiH obezbijedi novac za provođenje Općih izbora.\nDokument je, kako saznajemo, u utorak ujutro dostavljen Uredu za zakonodavstvo BiH i Sekretarijatu Vijeća miniostara BiH.\n“Tačno je da se pro mora usvojiti okvirni budžet. Međutim, to sada znači da od budžeta za ovu godinu nema ništa do daljnjeg”, kazao je sagovornik Istrage iz Vijeća ministara BiH.\nDakle, sada prvo Vijeće ministara BiH mora usvojiti nacrt “okvirnog budžeta”. Nakon toga se institucijama BiH šalje na ocjenu i dopunu. Kada se prikupe svi relevantni stavovi, Ministarstvo finansija BiH tek tada počinje sa izradom budžeta za 2022. godinu u formi nacrta. Nakon toga dokument ide na Vijeće ministara, koje, nakon usvajanja nacrta, budžet šalje Predsjedništvu BiH. Predsjedništvo BiH, potom, utvrđuje prijedlog budžeta i upućuje ga Parlementarnoj skupštini BiH koja ga može usvojiti po hitnoj, skraćenoj ili redovnoj proceduri. To znači da BiH namjanje do sredine juna neće imati budžet, a samim tim ni Centralna izborna komisija BiH neće imati novac potreban za provedbu Općih izbora koji bi trebali biti održani u oktobru.\nBevanda je, podsjećamo, prošle sedmice blokirao usvajanje posebne odluke kojom bi se CIK-u iz akumuliranih sredstava iz prethodnih godina obezbijedilo 12 miliona maraka za provedbu izbora. Iako je u januaru pozvao CIK da zatraži “akumulirana sredstva”, Bevanda je kasnije kazao da su članovi CIK-a njegov akt “pogrešno razumjeli”.\nIstovremeno, šef Delegacije EU u BiH Johann Sattler lobira da OHR ne nametne odluku finansiranju Općih izbora 2022. godine.\nPrethodni članakNišta, za sada, od bonskih ovlasti: Johann Sattler spriječio nametanje odluke o finansiranju Općih izbora!\nNaredni članakTrideseta godišnjica zločina u Crnoj Gori: Dan kada je policija u Herceg Novom u smrt odvela najmanje 86 izbjeglica iz BiH


Predsednik Aleksandar Vučić najavio obnovu i ogromna ulaganja u Opštu bolnicu Ćuprija - Ćuprija\nPredsednik Aleksandar Vučić najavio obnovu i ogromna ulaganja u Opštu bolnicu Ćuprija\n„Krenućemo, već u roku od deset dana, sa punom obnovom i ogromnim ulaganjima u bolnice u Vranju, Pirotu, Kikindi i Ćupriji. To su ta četiri nova važna mesta u kojima krećemo ili u izgradnju ili u obnovu i renoviranje opštih bolnica“, izjavio je danas na konferenciji za novinare predsednik Republike Srbije Aleksandar Vučić, govoreći, kako je rekao, o četiri teme koje su danas važne, od kojih je jedna bila – zdravstvo.\nPodsetimo, predsednik Opštine Ćuprija Ninoslav Erić još je 20. maja potvrdio da je završena preparcelizacija zemljišta i da je podnet zahtev za lokacijske uslove, čime je zaokružen proces za dobijanje građevinske dozvole za izgradnju objekta u kome će se nalaziti nova Interna klinika Opšte bolnice Ćuprija. Kako je tada predsednik Erić izjavio, pokazalo se da je neophodna potreba za jednim savremenim internističkim blokom, jer bi tamo bila prebačena sva internistička odeljenja, čime bi se otvorila mogućnost za rekonstrukciju ostalih objekata ćuprijske bolnice.\nIzmeštanjem internističkih službi iz njihovih trenutnih objekata biće stvoreni i uslovi da se u zgradu porodilišta, koje će se preseliti u prostorije gde se sada nalazi Koronarno odeljenje, smeste službe Doma zdravlja, čime će biti objedinjena primarna sa sekundarnom i tercijarnom zdravstvenom zaštitom. Ovim će posebno građanima opštine Ćuprija biti pružena kvalitetnija zdravstvena zaštita, a zaposlenima bolji uslovi za rad.\nNovi blok biće povezan „toplotnom vezom“ sa delom bolnice gde je CT, što je i ušlo u projektno-tehničku dokumentaciju, a to povezivanje je predviđeno kako bi ćuprijska bolnica što pre dobila novu opremu – nov skener i nov magnet. Inače, nabavka ova dva savremena dijagnostička aparata već je u proceduri, što će umnogome podići i kvalitet usluga zdravstvene zaštite koju bolnica u Ćupriji pruža građanima iz svih šest lokalnih samouprava Pomoravskog okruga.\nOpština Ćuprija je među prvim lokalnim samoupravama završila projektno-tehničku dokumentaciju, što je praktično značilo da će ćuprijska Opšta bolnica biti među prvim zdravstvenim institucijama u kojima će obnova i rekonstrukcija da počnu. Potvrda da će zaista tako i da bude, stigla je danas od Aleksandra Vučića, predsednika Republike Srbije.\n07/08/2020\t in Vesti


Konstitutivna sednica Skupštine – pet poslanika iz Podunavskog okruga - podunavlje.info\n2. avgust 2020 – Za sutra, ponedeljak 3. avgust, zakazana je konstitutivna sednica Narodne skupštine, na kojoj će biti potvrđeni mandati 250 poslanika. Među njima je troje iz Smedereva, po jedan predstavnik Smederevske Palanke i Velike Plane i predstavnica Kovina.\nSmederevo predstavljaju Dragan Šormaz i Dejan Stošić sa liste SNS-a i dr Vesna Ivković sa liste SPS-a. Iz Smederevske Palanka u Narodnu skupštinu stiže Nebojša Pavlović, a iz Velike Plane Velibor Stanojević, obojica sa liste SNS, baš kao i Violeta Ocokoljić, koja će predstavljati Kovin u Skupštini.\nZa prvu sednicu Narodne skupštine u dvanaestom sazivu određen je dnevni red koji predviđa prvo potvrđivanje mandata narodnih poslanika, zatim izbor predsednika i potpredsednika Narodne skupštine, imenovanje generalnog sekretara Narodne skupštine i izbor članova radnih tela Skupštine.\n26/10/2021, 1:32 pm


MAJ, MESEC MATEMATIKE - Osnovna škola "Dr Dragiša Mišović" Čačak\nDatum poslednje izmene 18. maj 2022.\nPočetkom ove školske godine, učenici odeljenja 5/4 su po prvi put zakoračili u čarobni svet eTwinninga radeći na međunarodnom projektu „The ABC of mathematics“. Ovaj projekat su pokrenule Jelena Kenić, nastavnik matematike i Anita Šimac, nastavnik matematike u OŠ „Petra Preradović“ u Zadru (Hrvatska), a ubrzo su nam se pridružile i škole iz: Grčke, Francuske, Španije, Italije, Moldavije, Jermenije, Azerbejdžana, Severne Makedonije, Slovenije i Turske. Na projektu je učestvovalo 19 nastavnika i preko 150 učenika.\nTokom rada na ovom projektu smo se upoznali sa životom i delom najpoznatijih matematičara, ali smo istraživali i o ženama koje su dale značajan doprinos ovoj nauci. Osim proširivanja matematičkih znanja, razvijali smo i druge veštine i kompetencije, kao što su: saradnja, komunikacija, rad sa podacima i informacijama, javni nastup, digitalne veštine itd.\nMaj se u celom svetu obeležava kao mesec matematike, pa smo odlučili da za kraj ovog projekta u holu škole organizujemo izložbu svojih radova i na taj način sa ostalim učenicima, nastavnicima i roditeljima podelimo saznanja do kojih smo došli tokom rada na ovom projektu.\nOvog meseca eTwinning proslavlja svoj 17. rođendan, pa je deo izložbe posvećen međunarodnim projektima na kojima su učenici naše škole radili od 2018. godine, a koji su nagrađeni Evropskom oznakom kvaliteta i zahvaljujući kojima naša škola ponosno nosi titulu eTwinning škole.\nU maju se slavi i Dan žena u matematici (12. maj) pa je deo radova posvećen i ovoj temi.Pogledajte slike i snimak.


Objavljeno: 16.06.2021 ; Ažurirano: 17.06.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.335 uzoraka, od kojih je 14 pozitivno na COVID-19. Novi slučajevi registrirani su u Srednjobosanskom, Zeničko-dobojskom, Hercegovačko-neretvanskom, Tuzlanskom, Kantonu Sarajevo i Kantonu 10.\nU Federaciji BiH do sada su testirana ukupno 700.354 uzorka, a COVID-19 je potvrđen kod 133.738 osoba. Zaključno s današnjim danom, u Federaciji BiH je evidentiran oporavak 124.920 pacijenata.\nU protekla 24h, Zavodu za javno zdravstvo Federacije BiH prijavljen je jedan smrtni ishod u Hercegovačko-neretvanskom kantonu. S današnjim danom, broj smrtnih ishoda na području Federacije BiH je 5.512.


Rusija traži humanitarnu rezoluciju UN, ne pominje rat\nU rezoluciji o Ukrajini koju je predložila Rusija ne pominje se odgovornost Rusije za rat protiv manjeg suseda.\nRusija je predložila rezoluciju Saveta bezbednosti UN kojom se zahteva zaštita civila "u ranjivim situacijama" u Ukrajini i bezbedan prolaz za humanitarnu pomoć i ljude koji žele da napuste zemlju.\nU toj rezouliciji se, kako prenosi AP, ne pominje odgovornost Rusije za rat protiv manjeg suseda.\nNacrt rezolucije podržava poziv generalnog sekretara UN Antonija Gutereša na dijalog i pregovore i poziva na dogovoreni prekid vatre kako bi se brzo evakuisali "svi civili" i naglašava "potreba da se zainteresovane strane dogovore o humanitarnim pauzama u tom cilju."\nNacrt izražava "ozbiljnu zabrinutost" zbog pogoršanja humanitarne situacije i izveštaja o civilnim žrtvama u Ukrajini i oštro osuđuje "napade usmerene na civile i civilne objekte, uključujući neselektivno granatiranje".\nAmbasadorka Velike Britanije u UN Barbara Vudvord napisala je na Tviteru da ruski nacrt "ima nekoliko očiglednih propusta".\n"Na primer, činjenica da je Rusija ovde agresor, a ruska invazija pokreće ovu humanitarnu krizu", navela Je ona.\nRuski nacrt je distribuiran dan nakon što su Francuska i Meksiko objavile da se humanitarna rezolucija o Ukrajini, čiji su kosponzori, prebacuje na Generalnu skupštinu.\nPrethodno se o njoj raspravljalo dve nedelje u Savetu bezbednosti.\nNacrt rezolucije Francuske i Meksika zahteva "trenutni prekid neprijateljstava" i osuđuje "strašne humanitarne posledice neprijateljstava protiv Ukrajine".


Mitrović: Trenutno prioritet izgradnja mosta na Savi kod Gradiške - Glas Srpske\nSrna 22.10.2021 15:57\nSARAJEVO - Ministar komunikacija i transporta u Savjetu ministara Vojin Mitrović rekao je na Konferenciji o transportu u Crnoj Gori da je prioritet za BiH izgradnja mosta na rijeci Savi kod Gradiške.\nMitrović je pojasnio da je to prioritet nakon izgradnje i puštanja u saobraćaj međudržavnog mosta preko rijeke Save kod Svilaja za putnički saobraćaj.\n"Naša inicijativa je da se izgrađeni granični prelaz sa bh. strane modifikuje u integrisani granični prelaz, što bi omogućilo da se policijske, carinske i druge kontrole obave uz samo jedno zadržavanje. Puni kapacitet graničnog prelaza Svilaj će se postići nakon postizanja formalnih sporazuma između nadležnih organa za kontrolu granice i carine, čemu se uskoro nadamo," istakao je Mitrović.\nMitrović je dodao da je najveći izazov za BiH realizacija aktivnosti predviđenih Akcionim planom za željeznice.\nOn smatra da se aktivnosti, koje se tiču otvaranja željezničkog tržišta, mogu realizovati tako da željezničke kompanije u BiH, kroz adekvatno restrukturiranje, ispune uslove koji su postavljeni Ugovorom o osnivanju Transportne zajednice.\n"Ništa od ovoga nije lako izvodivo i zahtijeva ogromnu energiju. Ali napredujemo, korak po korak. U skladu sa ustavnom strukturom u BiH, nadležnosti su na entitetskom nivou, a mi se trudimo da usaglasimo postupanja svih strana", istakao je Mitrović.\nMitrović je tokom boravka u Crnoj Gori održao i bilateralni sastanak sa crnogorskim ministrom kapitalnih investicija Mladenom Bojanićem sa kojim je razgovarao o obezbjeđenju sredstava za izgradnju mosta Foča-Šćepan Polje, te uspostavljanju Jadransko-jonske željeznice pravac Čapljina-Nikšić-Podgorica-Tirana-Drač, saopšteno je iz Ministarstva komunikacija i transporta.\nMitrović je održao i bilateralni sastanak sa ministrom građevinarstva, saobraćaja i infrastrukture Srbije Tomislavom Momirovićem o otvaranju integrisanog graničnog prelaza Bratunac za koji su obezbijeđeni ljudski resursi i oprema za rad carinika i kontrolnih organa koja se trenutno testira.\nIz Ministarstva su naveli da je prva sesija Konferencije bila posvećena Izvještaju o napretku akcionih planova Transportne zajednice, nakon čega su uslijedile intervencije predstavnika Evropske komisije i ministara transporta zemalja jugoistočne Evrope.\nTegeltija sa Eskobarom: Prijetnje i sankcije neće riješiti krizu u BiH\n07. 12. 2021 12:20\nPočeli protesti porodica nestalih i stradalih iz Srpske, policija ne dozvoljava ulazak u krug Suda BiH\nProizvođačima mlijeka 500.000 KM, Bolnici Doboj 200.000 KM\n07. 12. 2021 11:31\nKošarac: Opozicija u Srpskoj ili neće ili ne prepoznaje opasne namjere SDA\n07. 12. 2021 11:03\nPetorka uhapšena u Sarajevu osumnjičena za ratne zločine nad više od 100 srpskih civila\n07. 12. 2021 10:54\nPorodice nestalih Srba protestovaće u Sarajevu ispred pravosudnih institucija BiH\nSIPA u Sarajevu uhapsila pet osumnjičenih za zločine nad Srbima\n07. 12. 2021 10:12\nŠulić: Vraćanje nadležnosti na način koji neće ugroziti Srpsku\nGlasanje poštom leglo korupcije\nDušan Proroković, politički analitičar: Da je ostao izvorni Dejton, danas ne bi bilo krize\nStrani ulagači nisu zaobišli Srpsku\nKasumović i Drino u pritvoru do 1. januara


Iako je najavljen, Zakon o obrazovanju odraslih u FBiH nije donesen u 2013. godini - Istinomjer\nIako je najavljen, Zakon o obrazovanju odraslih u FBiH nije donesen u 2013. godini\nZajedno s Federalnim zavodom za zapošljavanje, Privrednom komorom, GIZ-om namjeravaju ove godine izraditi model zakona za obrazovanje odraslih koji na nivou FBiH nikad nije donesen.\n“Tako određene stvari želimo pomjeriti s mrtve tačke, a osobe na koje se to odnosi motivirati da, za početak, steknu osnovno obrazovanje i da im taj put olakšamo”, kazao je ministar Mašić.\nU našoj zemlji, koja se može „pohvaliti“ visokom stopom nezaposlenosti i čak 60% nezaposlenih u dobi između 25 i 49 godina starosti, još uvijek ne postoji zakonski okvir za obrazovanje odraslih, što u velikoj mjeri otežava njihovu prekvalifikaciju ili dokvalifikaciju.\nIako se obrazovanje odraslih u BiH spominje u Strategiji za razvoj stručnog obrazovanja iz 2007. godine i Strateškim pravcima za razvoj obrazovanja u Bosni i Hercegovini sa planom implementiranja 2008.-2015. godine, strategija za obrazovanje odraslih još uvijek nije usvojena ni na državnom ni na nivou FBiH.\nRepublika Srpska usvojila je Zakon o obrazovanju odraslih u junu 2009. godine, dok ovakvo zakonsko rješenje u FBiH imaju samo Unsko-sanski i Sarajevski kanton.\nFederalni ministar obrazovanja Damir Mašić još krajem februara ove godine najavio je izradu Zakona o obrazovanju odraslih u FBiH, no takav prijedlog još uvijek se nije našao u parlamentarnoj proceduri, niti je u skorije vrijeme razmatran na sjednicama Vlade FBiH.\nStoga, s obzirom da se kraj godine bliži kraju, a da zakon kojim bi se regulisalo obrazovanje odraslih nije bio na dnevnom redu Vlade ili Parlamenta FBiH, možemo zaključiti i da je obećanje ministra Damira Mašića o njegovoj izradi ostalo neispunjeno.


► Američka vlada nije predala Kongresu izveštaj o Kašogiju\nFoto: Beta/AP/Hasan Jamali\nKako navodi Bi-Bi-Si (BBC), senatori su u oktobru tražili da ubistvo bude istraženo i da Bela kuća da više podataka.\nMeđutim, zvaničnik vlade je rekao da Tramp ima pravo da ne postupi po zahtevu.\nIpak, senatori iz Demokratske partije su za Njujork tajms rekli da je predsednik odbijanjem prekršio takozvani "zakon Magniciki", kojim se postavlja rok od 120 dana za odgovor na zahteve šefova senatskih komiteta. Taj rok je istekao juče.\nDržavni sekretar Majk Pompeo je u pismu senatskim liderima opisao akcije preduzete protiv pojedinaca ali nije navedeno ko je odgovoran za smrt novinara.\nKašogi je ubijen u saudijskom konzulatu u Istanbulu 2. oktobra 2018, a njegovo telo je potom raskomadano i do sada nije pronađeno.\nKolumnista Vašington posta, Kašogi je bio oštar kritičar saudijskih vlasti.\nAmerički obaveštajci su u brifinzima navodili da takva operacija ne bi mogla biti izvedena bez odobrenja saudijskog prestolonaslednika Mohameda bin Salmana. Međutim, saudijski zvaničnici tvrde da je Kašogija ubila grupa "odmetnika".\nTri visoka zvaničnika hongkonške policije izjavila su danas da ne znaju za planove upućivanja kineske vojske za rešavanje krize sa protestima, javila je agencija AP.


Tramp: Međunarodni krivični sud nema legitimitet | N1 Srbija 2\n|25.09.2018. |18:11 >18:55\nAmerički predsednik Donald Tramp žestoko je kritikovao u govoru u UN Međunarodni krivični sud uz ocenu da "nema nikakav legimitet, ni ovlašćenja".\n"SAD neće doneti nikakvu podršku, ni priznanje Međunarodnom krivičnom sudu, koji zagovara univerzalnu jurisdikciju nad građanima svih zemalja kršenjem principa pravde i jednakosti", rekao je Tramp, obraćajući se na Generalnoj debati 73. zasedanja Generalne skupštine UN.\n"Nikada nećemo odustati od američkog suvereniteta prema neodgovornoj svetskoj birokratiji", rekao je Tramp odbacujuči "idelogoliju globalizma".\nU Njujorku je počela Generalna debata godišnjeg zasedanja Generalne skupštine UN tokom koje će se do kraja nedelje obratiti skoro 200 šefova država ili vlada.\n"SAD više ne dozvoljavaju da ih iskorišćavaju"\nPredsednik SAD Donald Tramp se pred Generalnom skuštinom UN založio za "pravednu" trgovinsku razmenu, pravdajući nedavne odluke svoje administracije.\nNa meti kritika Trampa bila je Kina. Američki predsednik je rekao da SAD više neće tolerisati nefer trgovinske aranžmane koji omogućavaju damping cena u Americi, usmeravanje američke industrije i manipulaciju valutama.\n"SAD više neće dozvoliti da ih iskorišćavaju", rekao je Tramp, dodajući da su ta vremena prošla.\nAmerička administracija je uvela nove carine od 10 odsto na uvoz iz Kine, vredan 200 milijardi dolara.\nKina je uzvratila carinskim nametima na američke proizvode u vrednosti od 60 milijardi dolara.\nAmerički predsednik Donald Tramp pozvao je međunarodnu zajednicu da izoluje iranski režim, ocenjujući da je tamo na vlasti "korumpirana diktatura".\n"Ne možemo dozvoliti da glavni sponzor terorizma u svetu poseduje oružje najopasnije na planeti i da preti Americi ili Izraelu", rekao je Tramp za govornicom tokom Generalne debate danas popodne započetog 73. zasedanja Generalne skupštine UN.\n"Tražimo od svih država da izoluju iranski režim dok se nastavlja agresija tog režima i da podržimo iranski naord", rekao je Tramp.\nGovoreći o Sriji, američki predsednik je obećao odgovor sirijskoj vladi u slučaju nove upotrebe hemijskog oružja.\nTramp je rekao da se Venecuela suočava s "humanitarnom tragedijom", navodeći iseljavanje stanovnika zbog opšte nemaštine.\nAmerički predsednik je hvalio svoju incijativu za mir sa Severnom Korejom, ali je upozorio da će međunarodne sankcije protiv nje ostati na snazi dok se ne sprovede poputna denuklearizacija.\nSAD uvele sankcije supruzi i saradnicima predsednika Venecuele\nAmeričko Ministarstvo finansija uvelo je sankcije osobama bliskim predsedniku Venecuele Nikolasu Maduru, uključujući i njegovoj supruzi, saopšteno je u Vašingtonu.\nSankcije su uvedene protiv četiri osobe, među kojima su supruga predsednika Silija Adel Flores de Maduro i potpredsednica Delsi Rodriges. Njihova dobra su zamrznuta na američkom tlu.\n"Predsednik Maduro se oslanja na svoje okruženje kako bi zadržao vlast dok njegov režim sistematski pljačka ono što je ostalo od bogatstva u Venecueli", rekao je američki ministar finansija Stiven Mnučnin.\nDuboka politička i ekonomska kriza mesecima potresa Venecuelu, kojoj su SAD ranije uvele sankcije.\n"Za dve godine sam uradio više od bilo kog američkog predsednika"\nPredsednik SAD Donald Tramp izjavio je da je učinio više za manje od dve godine od skoro svakog prethodnog američkog predsednika.\n"Za manje od dve godine moja administracija je postigla više od gotovo bilo koje administracije u istoriji naše zemlje", rekao je Tramp u govoru u Generalnoj skupštini UN.\nSAD su za tako "postale jače, bogatije i bezbednije", rekao je američki predsednik, na šta su se okupljeni zvaničnici nasmejali.\nAmerički predsednik im je uz osmeh odgovorio: "Nisam očekivao tu reakciju, ali to je OK", prenosi BBC.\nTagovi: Donald Tramp , UN , SAD , Kina , Venecuela , Generalna skupština UN\nšto je najgore, dem.establišment se slaže sa Donald.T ... da je amerika iznad Međ.Prava a da u UN treba samo da diktira i zavrće ruke.\nPa mi to pričamo 20 godina!


RT: „Prestanite da blatite“: Peking osudio Pompea nakon što je kineski konzulat u Njujorku nazvao „glavnim špijunskim leglom“\nPeking je optužio Vašington za "izazivanje nevolja" nakon što je američki državni sekretar Majk Pompeo rekao da se generalni konzulat Kine u Njujorku koristi za špijunažu, odbacujući optužbu kao "zlonamernu klevetu".\nPortparol Ministarstva spoljnih poslova Kine, Vang Venbin odgovorio je Pompeu, nakon što je visoki američki diplomata rekao za Njujork post da Peking izvodi špijunsku operaciju iz svog konzulata u Njujorku.\n„Pompeovi navodi o kineskim diplomatskim i konzularnim predstavništvima u SAD-u i njihovom osoblju su čisto zlonamerne klevete“, rekao je Vang na pres konferenciji, insistirajući da kinesko osoblje deluje „u strogom skladu“ sa međunarodnim pravom i bilateralnim sporazumima dve zemlje.\n"Pozivamo SAD da odmah prestanu da blate kineske diplomatsko-konzularne misije i osoblje u SAD-u, prestanu da prikupljaju suvoparne glasine i izazivaju nevolje i da ozbiljno ispunjavaju svoje međunarodno-pravne obaveze."\nRanije ovog meseca, Trampova administracija uvela je za kineske diplomate nova ograničenja, zahtevajući od njih da dobiju zvanično odobrenje pre posete univerzitetskim kampusima i organizovanja određenih kulturnih događaja van teritorije misije. Ovaj potez je poslednji u nizu akcija recipročnih akcija koje su preduzele obe zemlje, a koje su takođe podstakle Peking da nametne slična ograničenja američkim diplomatama koji rade u Kini.\nVašington je takođe tokom leta odjednom zatvorio kineski konzulat u Hjustonu, za koji je Pompeo izneo optužbe da takođe deluje kao „špijunsko leglo“, sugerišući da diplomatsko osoblje predstavlja pretnju američkim poslovnim tajnama. I taj potez izazvao je odgovor Kine koja je recipročno zatvorila američki pogon u Čengduu.\n„Nije prošlo dugo otkako su SAD jednostrano izazvale incident flagrantnim zatvaranjem kineskog generalnog konzulata u Hjustonu, na šta je Kina dala legitimne i neophodne odgovore“, nastavio je Vang.\n„Sada ponovo bacaju blato na Kinu u pokušaju da opravdaju svoja bezobzirna dela. Ovo pokazuje grižnju savesti te očigledne pokušje da prikriju.“\nOtkako je preuzeo dužnost, američki predsednik Donald Tramp neprestano je pojačavao ofanzivu na Peking, ciljajući na kineske tehnološke kompanije, uključujući telekom giganta "HuaveJ" i proizvođače aplikacija "Bajtdens" i "Tensent", dok je više puta svalio krivicu na zemlju zbog pandemije koronavirusa. U međuvremenu, američke vojne operacije u Južnom i Istočnom kineskom moru porasle su poslednjih meseci, a pri čemu se dogodio jedan incident krajem avgusta kada je američki avion za osmatranje uleteo u zatvorenu vojnu zonu dok je kineska mornarica izvodila bojevu vežbu, što je Peking osudio kao „opasnu provokaciju“ koja je mogla dovesti do „nesreće“.\nfoto: © AFP / Stan Honda / RT/ vostok.rs


fk mornar bar Архиве - Moj Bar\nOznaka: fk mornar bar\nSutjeska je odigrala furiozno drugo poluvrijeme u Baru, ali je Mornar savladala golovima iz prvog dijela – 2:0. Izabranici Milije Savovića vratili su tako šest bodova prednosti nad prvim pratiocem, Iskrom, iako su “preživjeli” pravu kanonadu Barana ka svom golu u prvom poluvremenu. Ipak, odlični golman Vladan Giljen je dobio …\nMornar je najavio igru na pobjedu u svakoj utakmici. Demonstrirali su to izabranici Slavoljuba Bubanje na jednom od tradicionalno najtežih gostovanja i uspjeli su – slavili su protiv Dečića – 1:0. Nakon decenije, Mornar je u prvenstvenoj prvoligaškoj utakmici odnio bodove iz Tuzi, a gol odluke u 83. minutu je …\nMornar je imao dvije pobjede na “Topolici”, a učinak mu je pokvarila Iskra koja je u Baru pobijedila autogolom Jovana Pajovića u finišu prvog poluvremena poslije šuta Balše Sekulića. Danilovgrađani su tako došli do diobe drugog mjesta, a za trijumf najviše mogu da zahvale golmanu Marku Kordiću, ali i bezopletosti …


TRIBINE I KONFERENCIJE - Šansa za roditeljstvo\nTribine koje organizujemo imaju za cilj da parovima koji se bore sa sterilitetom u Srbiji predstave i približe proces vantelesne oplodnje ali i donaciju jajnih ćelija, spermatozoida i embriona i to kako u Srbiji, tako i u drugim zemljama, koje proces donacije i vantelesnog oplođenja rade već duži niz godina. Takođe, primeri dobre prakse koji se tiču donacije su ono na šta posebno treba obratiti pažnju, s obzirom na to da se Pravilnici, koji prate novi Zakon o BMPO od 2017.godine u Srbiji tek izrađuju.\nNa našim tribinama česti su gosti stručnjaci iz oblasti infertiliteta, zvanice iz Ministarstva zdravlja, RFZO-a, Uprave za biomedicinu, opština ali i drugi saradnici Udruženja, kao i druga, srodna udruženja, saradnici sa kojima imamo potpisane memoradume o saradnji i mnogi drugi. Posebno mesto uvek dajemo parovima i pojedincima kojima je svaka tribina i namenjena jer njima su informacije o ovakvoj vrsti postupka vantelesne oplodnje neophodne.\nSvaka tribina i konferencija koju Udruženje organizuje, svaki događaj i sve što udruženje radi ima za cilj edukaciju i informisanje ljudi kojima je put do roditeljstva u stvari put potpomognute oplodnje.\nTrudimo se da često organizujemo ovakve događaje kako bismo vantelesnu oplodnju izvukli iz vela mraka i postavili je na mesto koje joj pripada, jer svaki 6.par u Srbiji ima potrebu za nekim vidom potpomognutog oplođenja. Vantelesna oplodnja u Srbiji NE SME da bude TABU. O vantelesnoj oplodnji se mora govoriti jasno, glasno i javno.\nTRIBINE I KONFERENCIJE was last modified: February 22nd, 2022 by acamilicko


dvojno državljanstvo - Sputnjik Srbija\n04:07 14 Maj 2021\nIzuzetak – „zemlja-agresor“: Ukrajina planira da odobri dvojno državljanstvo, ali ne i za Rusiju\nUkrajina planira da izradi zakon koji će građanima omogućiti da dobiju dvojno državljanstvo iz različitih zemalja, ali sa izuzetkom Rusije, izjavio je šef ukrajinske diplomatije Dmitrij Kuleba.\nDodikova ideja koja bi ojačala koheziju među Srbima ne otvarajući sukobe /video/\nIdeja o uvođenju automatskog dvojnog državljanstva za Srbe iz Republike Srpske, koju je nedavno izneo srpski član Predsedništva BiH Milorad Dodik, povećala bi koheziju među Srbima i relativizovala granice među njima, ne otvarajući nove sukobe, ocenjuju eksperti.\nMinistar inostranih poslova Ukrajine Pavel Klimkin smatra da dvojno državljanstvo s Rusijom treba kažnjavati.\nSrpski pasoši ruše crnogorsku nezavisnost\nPriča o tome da je Ministarstvo unutrašnjih poslova Crne Gore pokrenulo postupak za oduzimanje crnogorskog državljanstva gradonačelniku Kotora Vladimiru Jokiću zbog navodne činjenice da je istovremeno i državljanin Srbije samo je deo šire priče o razaranju veza između Srbije i Crne Gore.\nOBRT: Haradinaja izručuju Albaniji?\nEdi Rama i Hašim Tači ne igraju u istom političkom kolu jer u suprotnom Tirana ne bi Haradinaju dala državljanstvo i tako stvorila mogućnost da se ovaj u najskorije vreme nađe na slobodi (pa bila ona i uslovna) i vrati u političku arenu, i to na Kosovu.\nViše od pola miliona Crnogoraca i njihovih potomaka zbog rigoroznog Zakona o državljanstvu ne može da glasa na izborima u matičnoj državi Crnoj Gori.\nPonuditi mladim Britancima dvojno državljanstvo\nNemačka, Italija i Francuska trebalo bi da ponude dvojno državljanstvo svim mladim Britancima kako bi mogli da ostanu u sastavu Evropske unije, smatra vicekancelar Nemačke Zigmar Gabrijel.\nBez dvojnog državljanstva za džihadiste\nHolandski parlamentarci glasali su za ukidanje dvojnog državljanstva za građane koji se pridruže nekoj terorističkoj grupi kao što je DAEŠ da bi se borili kao džihadisti.


18/04/2001 23/08/2018 | by Jovo\nMINISTAR POLICIJE DUŠAN MIHAJLOVIĆ O KORUPCIJI, IBARSKOJ MAGISTRALI, DOSIJEIMA…\nMilošević delio „kapom i šakom” generalske činove i vile šefovima policije. –\nKako se ponašao Nebojša Ilić prilikom hapšenja. –\nŠverc cigareta sa falsifikovanim dokumentima. –\nTajni dosijei će biti dostupni građanima\nsreda 18. april 2001.\nPišu: M. Galović i J. Vukelić\nO tome kako je bivši režim i predsednik Srbije i Jutoslavije Slobodan Milošević korumpirao policijski vrh Dušan Mihajlović, ministar unutrašnjih poslova Srbije, kaže:\n– Milošević je od policije napravio službu koja je štitila njegove interese, a ne interese građana. Tako je za nagradu visokim funkcionerima državne i javne bezbednosti prvo uveo činove i počeo da ih najodanijim kadrovaima deli „kapom i šakom”. Dobijali su činove pukovnika i generala kao da su uspeli da suzbiju kriminal i stvore bezbedan i siguran život građana Srbije. U vreme procvata svih oblika kriminala i najtežih krivičnih dela policajci su dobijali preko svakog reda činove i odlikovanja, a istovremeno je upliv kriminalaca i mafije u policiju bio sve veći. Istovremeno, dok je narod jedva sastavljao kraj sa krajem najviši policajci dobijali su stanove i vile od nekoliko stotina kvadrata. Tako je kupovan policijskih vrh Srbije i negrađivan za vernost i odanost partiskom vođi.\nO hapšenju Nebojše Ilića, službenika DB, koji je vozio kamion sa peskom i njime usmrtio četvoro visokih funkcionera SPO-a, Mihajlović kaže:\n– Kad su ovlašćeni službenici policije došli da uhapse Ilića zbog zločina na Ibarskoj magistrali, on ih je dočekao sa velikim olakšanjem! Izjavio je da više nije mogao da živi sa teškim teretom zločina u kome je učestvovao, da je znao da će jednog dana doći po njega i da je taj dan jedva čekao. Tako je ubica izjavio da je hapšenje dočekao sa velikim olakšanjem i da je odahnuo. Sa kakvim mislima je on odlazio na počinak samo on zna…\nO tome kako se policija i carinska služba bore protiv šverca cigareta najbolje ilustuje nedavni slučaj sa carinskog punkta na graničnom prelazu ka Bugarskoj.; Na granicu je stigao kamion pun cigareta i carinski službenik je od vozačao tražio dokumenta i sve je izgledalo u redu, vratili su ih vozaču, a potom je počela akcija praćenja kamiona. Kada je kamion stigao na konačno odredište u Novi Sad otkriven je čitav lanac krupnog šverca cigareta u vrednosti višoj od 50 miliona dinara. Akteri su pohapšeni, a istraga je odmah sprovedena – objašnjava Mihajlović.\nPitanje tajnih dosijea kojim je raspolagala Služba državne bezbednosti posebno je veliki problem koji opterećuje rad policije. O tome kako ga rešiti, ministar Mihajlović kaže:\n– U svim zemljama socijalizma posle pada režima dolazi do normalnog zahteva građana da im se dozvoli uvid u dosijee tajne policije”, koja je ova vodila o njima. Tako je i kod nas, i mene vrlo istaknuti disidenti i protivnici Brozovog i Miloševićevog režima prosto opsedaju pitanjem kada će biti moguće da vide svoja dosijea.\nMislim da će se to desiti ubrzo, čim bude usvojen Zakon o unutrašnjim poslovima, koji se upravo završava. Tada će svi grđani imati mogućnost da imaju uvid u svoja dosijea i za takvu praksu se zalažem.\n<< Prethodni: Savezna vlada odlučuje o predaji Miloševića\nSledeći: >> Promene zakona uslov za ulazak u Evropu


KRIZA: Žene sve više plaćaju polovinu svog vereničkog prstena – Nadlanu.com\nKRIZA: Žene sve više plaćaju polovinu svog vereničkog prstena\nObjavljeno 7. okt 2013. / 09:32:49\nMožda će vam zvučati neverovatno, ali sve je veći broj muškaraca i žena koji smatraju da troškove u ljubavi treba deliti na dva jednaka dela, pa čak i kada se radi o vereničkom prstenu…\nEkonomska kriza koja vlada svetom poslednjih godina unela je mnoge promene, naročito kada se radi o podeli troškova u vezi. Izgleda da je nemaština naterala žene i muškarce da pronađu zajedničko rešenje, odnosno da svako plaća svoje parče hleba, što je za neke poražavajuće, a za druge sasvim prihvatljivo.\nAnketa koja je rađena na Fejsbuk stranici “The Knot” pokazala je kako se ljubavni partneri sve češće odlučuju na jednaku podelu troškova, čak i kada je verenički prsten u pitanju. Iako to treba da bude čin kojim muškarac iznenađuje ženu, izgleda da su pare bitnije od romantike i od toga šta veridba zapravo predstavlja. Stoga, parovi dozvoljavaju da ispred svega toga, na prvo mesto, stave novac.\nI dok neki ovaj podatak doživljavaju kao poražavajući, Samanta Danijels, osnivač stranice za spajanje usamljenih srca, kaže da ne čudi što se sve više parova odlučuje na ovakav korak i da to zapravo doprinosi njihovoj povezanosti.\nIpak, anketa je pokazala kako je mišljenje žena podeljeno, pa čak 46 odsto priznaje kako bi pristalo na deljenje novca za verenički prsten, dok 54 odsto odbija da razmišlja o tome.\nŠta vi mislite – da li vam je podela troškova oko vereničkog prstena prihvatljiva ili ne?\nIzvor: telegraf, B92\nPočinje dodela Nobelovih nagrada\nOdalović: Što pre rešiti sporna pitanja povodom izbora na KiM\nNOVI TRENDOVI: Šta su to toplo-hladne veze i zašto su toliko popularne?\nUZ POMOĆ JASTUKA: Četiri poze u kojima ćete doživeti eksplozivan vrhunac\nVesna Aćimov pre 36 minuta 0\nNadlanu.com pre 49 minuta 0\nPRESLATKA BEBICA: Aleksandra Prijović se prisetila…\nMLADEN JE MANIJAK: Nina Prlja u suzama zbog Vuletića!…